ועדת הכלכלה, כנסת 23, פרוטוקול מספר 18, 2020-07-01 09:00

יעקב מרגי: שלום לכולם, בוקר טוב.

יעקב מרגי: אני מתכבד לפתוח את ישיבת ועדת הכלכלה, 1 ביולי 2020, ט' בתמוז התש"ף.

יעקב מרגי: הצעת חוק שירותי התעופה (פיצוי וסיוע בשל ביטול או שינוי בתנאיה) (הוראת שעה – נגיף הקורונה החדש), התש"ף-2020.

יעקב מרגי: זאת הוראת שעה.

יעקב מרגי: אנחנו חייבים להרגיע את חבר הכנסת טיבי שלא הולכים לבטל את החוק שלו.

יעקב מרגי: הזכרנו פעמיים את טיבי עם החוק שלו.

רננה שחר: חוק חשוב מאוד.

רננה שחר: חוק חשוב וטוב.

יעקב מרגי: למען הסר ספק, זה חוק צרכני טוב שצריך לשמר אותו.

יבגני סובה: לפי - - - הקואליציה, אין חשש לביטול החוק, אדוני היושב-ראש.

יעקב מרגי: בדרך כלל כשזה מגעגע כמו ברווז זה ברווז.

יעקב מרגי: במקרה הזה זה מגעגע אבל זה לא ברווז.

רננה שחר: זה מגעגע כמו הוראת שעה.

אחמד טיבי: אני יכול להיות יותר רגוע אם תגיד שאתה רוצה לבטל את החוק שלי ב-1 ביולי.

יעקב מרגי: למה?

יעקב מרגי: כי כמו שזה לא יקרה זה לא יקרה.

אחמד טיבי: זה - - -

יעקב מרגי: נתנו טעינה של הומור כי עכשיו אנחנו הולכים להיות רציניים במידה רבה.

יעקב מרגי: אז בואו נתחיל.

רננה שחר: - - - החשב הכללי היה מקבל את ההצעה.

יעקב מרגי: אחמד טיבי, אני שוב מודה לך על החוק שלך.

יעקב מרגי: עכשיו אנחנו בהוראת שעה בעקבות המצב שנקלענו אליו, והוא באמת מתוך אחריות כבדה.

יעקב מרגי: אנחנו באים בחרדת קודש לנושא הזה ועיני הציבור צופות בנו.

יעקב מרגי: מצד אחד כספים רבים של הציבור מוחזקים בידי חברות התעופה, ואתם לא יודעים עד כמה אני מקבל פניות והתכתבויות.

יעקב מרגי: עיני הציבור נשואות אלינו.

יעקב מרגי: זה לא נעים.

יעקב מרגי: לא נעים לראות גן סגור.

יעקב מרגי: אני מודיע לכם באופן חגיגי שאחרי הפגרה נקים ועדת משנה לסוגיית הצרכנות.

יעקב מרגי: כי אני רואה שבצוק העתים של הנושאים הכבדים של הוועדה הזאת הנושא הזה לפעמים נזנח.

יעקב מרגי: אז זה הפיצוי שלי, חוויה מתקנת שלי.

יעקב מרגי: אני משלם את חובי לחברה על כך שאני הולך לתקן את החוק הזה.

יעקב מרגי: אנחנו נקים ועדת משנה מיוחדת שתעסוק בצרכנות.

יעקב מרגי: אני מבקש מכל חברי הכנסת שנמצאים פה וצופים בי ושמעו לא לבוא לבקש את ראשות ועדת המשנה הזאת.

יעקב מרגי: היועץ המשפטי של הוועדה ייתן לנו רקע איפה היינו בפעם שעברה ונתחיל להתקדם.

איתי עצמון: אדוני, בדיון הקודם נציגי רת"א התחילו להקריא את נוסח הצעת החוק.

איתי עצמון: נעשו שינויים לא מעטים בנוסח המקורי שהונח על-ידי הממשלה - -

יעקב מרגי: גם בקטע שהקראנו?

איתי עצמון: אני חושב שכן.

איתי עצמון: כן, קודם כול בנושא התאריך – מתי הוראת השעה פגה.

איתי עצמון: יכול להיות שרצוי לקבוע כבר את המועד שבו הוראת השעה תיכנס לתוקף, כלומר לא מיום תחילתו של חוק זה, לא כשהחוק הזה יפורסם ברשומות אלא כדי שתהיה ודאות ויהיה נוח יותר לכל הגורמים הרלוונטיים.

יעקב מרגי: במקור עד מתי הוראת השעה?

יבגני סובה: שיניתם עד לאוגוסט?

יבגני סובה: עד 31 באוגוסט.

רננה שחר: במקור עד 31 במאי, אחר כך בישיבה הקודמת דיברנו על 31 ביולי אבל זה היה ביוני.

רננה שחר: עכשיו הגענו ליולי וזה נשמע לנו - -

יעקב מרגי: כדי שלא נעמול לריק.

יבגני סובה: אבל אתם עכשיו מדברים על 31 באוגוסט.

רננה שחר: עכשיו עד 31 באוגוסט אבל איתי התייחס כרגע לשאלה מתי החוק יתחיל ולא עד מתי תהיה התקופה.

יעקב מרגי: זה פועל יוצא.

איתי עצמון: מה שכרגע מוצע בפתיח של סעיף 1 להצעת החוק הוא שהתקופה הקובעת שבה הוראת השעה תהיה בתוקף היא מיום תחילתו של חוק זה, דהיינו: מיום שחוק זה יפורסם ברשומות ועד, כפי ששמענו כאן, וגם נכתב בנוסח, עד 31 באוגוסט.

איתי עצמון: אני חושב שנכון לקבוע מועד ברור שבו החוק הזה ייכנס לתוקף כדי שגם הצרכנים ידעו ממתי מתחילה הוראת השעה לחול.

איתי עצמון: אפשר לחשוב על 15 ביולי, למשל, כמועד ריאלי.

רננה שחר: זה רעיון טוב אבל אני מציעה שנדבר עליו כשתגמור לדון בחוק כי אז גם נדע את כל ההסדרים שקיבלתם ונדע מתי זה ייגמר.

יעקב מרגי: אז החלטנו לחזור על ההקראה מהתחלה?

איתי עצמון: כן.

יעקב מרגי: אז אנחנו מתחילים להקריא מההתחלה, בבקשה.

רננה שחר: הצעת חוק שירותי תעופה (פיצוי וסיוע בשל ביטול או שינוי בתנאיה) (הוראת שעה – נגיף הקורונה החדש), התש"ף

רננה שחר: –2020

יעקב מרגי: ניסינו את הנושא בדיון הקודם שזה לא יהיה.

יבגני סובה: אבל יש התגייסות אחת.

יבגני סובה: פה אנחנו דווקא באים לטובת חברות התעופה שטענו שאם אנחנו נקבל את ה-90 יום אז הם חשופים לתביעות על הטיסות בפברואר ובמרס.

יבגני סובה: אז יכול להיות שיש מקום לעשות את הפיצול ולהכניס סעיף קטן שאנחנו נקבע את המועד.

יעקב מרגי: יש מענה בהמשך.

יבגני סובה: תודה.

איתי עצמון: אני מפנה אותך לסעיף 2 בהצעת החוק שמדבר על כרטיסי טיסה של טיסות שהיו אמורות להמריא לפני התקופה הקובעת.

יבגני סובה: אז איפה הגבול?

יבגני סובה: ממתי 90 יום?

יעקב מרגי: נגיע לזה.

יעקב מרגי: כדי שלא יהיה דיון כפול נגיע לזה.

בועז טופורובסקי: גם לי יש הסתייגות שדיברתי עליה בפעם הקודמת.

בועז טופורובסקי: אמרתי שאם רוצים להחזיר במקום 21, 90 יום שנקים קרן שהמדינה תממן את הפער הזה ותעזור לחברות התעופה במקום שזה יבוא על חשבון הלקוחות.

בועז טופורובסקי: אם אתם רוצים אני יכול להקריא את זה אבל, אדוני, אני לא אעלה את זה להצבעה אם לא תרצה.

יעקב מרגי: אני עכשיו לא עושה גיוס ולא כלום.

יעקב מרגי: אנחנו רוצים כרגע להקריא את החוק עם דיון עומק.

יעקב מרגי: אני אקיים בשבוע הבא ישיבה שלמה בלי לחץ כדי לתת גם אפשרות לנמק את ההסתייגויות ולהצביע.

יעקב מרגי: אנחנו נרכז את כל ההצבעות בישיבה אחת מיוחדת.

יעקב מרגי: לכן היום אנחנו עושים הקראה.

בועז טופורובסקי: אתה רוצה שאני אסביר את זה או בישיבה הבאה?

יעקב מרגי: כשאני אתן לך לנמק את זה.

בועז טופורובסקי: מאה אחוז.

יעקב מרגי: גם שלא נאבד אותך.

יעקב מרגי: אני מייחס חשיבות לתהליך החקיקה.

אחמד טיבי: בישיבה הזאת אין הצבעה?

יעקב מרגי: אין הצבעה.

קרן ברק: אין הצבעות?

יעקב מרגי: לא יהיו הצבעות.

יעקב מרגי: מישהו אמר לכם שיהיו הצבעות?

יעקב מרגי: מירי רגב לא מנהלת אותי.

יעקב מרגי: פרוטוקול של ישיבת הסיעה של הליכוד לא העבירו לי.

קרן ברק: אנחנו אמרנו שאנחנו מנסחים את החוק וגם נעביר אותו.

יעקב מרגי: נכון.

יעקב מרגי: תאמינו לי שאני מכיר את עבודתי הפרלמנטרית והקואליציונית – אני מוסיף בסוגריים – שאם היו הצבעות היו פה כל חברי הוועדה.

יעקב מרגי: היום לא יהיו הצבעות.

יעקב מרגי: אנחנו די רציניים כדי לעשות את זה בצורה טובה.

יעקב מרגי: עוד הערה לפני שמתקדמים?

יעקב מרגי: מיצינו.

יעקב מרגי: קדימה, בבקשה, גברתי.

יעקב מרגי: עכשיו תסבירי.

יעקב מרגי: אין לי בעיה.

יבגני סובה: אבל - -

יעקב מרגי: רגע, תן לה לסיים ואחר כך הערות.

רננה שחר: זה היה ההסבר לפסקה (1).

יעקב מרגי: אז מה עם ה-100 דולר?

רננה שחר: מחיר מרבי של 100 דולר - -

יעקב מרגי: אם את רוצה שאני אתן לך מחיר מרבי תני לי מחיר מינימום.

יבגני סובה: נכון.

יעקב מרגי: ואם לא יהיו חדרי לינה בשווי שעונה לתיקון בחוק – מה נעשה?

יעקב מרגי: נשלח אותו להוסטל של משטרת הגבולות?

רננה שחר: אני מניחה שחברת התעופה תחזיר לו 200 דולר.

יעקב מרגי: את לא יכולה להניח.

יעקב מרגי: אנחנו מחוקקים חוק.

רננה שחר: אתה צודק, אדוני.

רננה שחר: הכוונה היא שחברת התעופה תחזיר 200 דולר לכל נוסע לשני הלילות האלה.

יעקב מרגי: לא, אנחנו לא רוצים לקבוע מחיר מקסימלי.

יעקב מרגי: חברת התעופה צריכה לתת לו פתרון לינה.

יבגני סובה: בדיוק.

יבגני סובה: בארצות-הברית לא תמצאי לינה ב-100 דולר.

רננה שחר: בסדר.

ישי דון יחיא: אין לנו התנגדות, אדוני.

רננה שחר: אז אני מורידה מ-"במחיר"?

איתי עצמון: את כל הסיפא שמדברת על הגבלת - -

יבגני סובה: חברת התעופה תצטרך לשאת בהוצאות הלינה.

רננה שחר: מאה אחוז.

יעקב מרגי: לא היית רוצה שניכנס פה למחיר מינימלי ואיזה בתי מלון.

יעקב מרגי: לא נגמור.

עידן רול: אבל צריך שיהיה איזשהו - -

יעקב מרגי: אדוני, מה אתה רוצה - -

יבגני סובה: זה לא הוסטל.

עידן רול: אז איך יודעים שזה לא הוסטל?

יבגני סובה: זאת שאלה טובה.

יעקב מרגי: יש לכם תשובה?

עידן רול: אפילו מלון בשדה התעופה שהוא יותר זול.

יבגני סובה: להפך מלון - - - לא יותר זול.

יעקב מרגי: אני שמח שאתה מקשיב לי.

יעקב מרגי: לפני כן אף אחד לא הקשיב לי.

עידן רול: אני כל הזמן מקשיב.

עידן רול: ואני גם שותק, מרגי.

רננה שחר: יש לי תשובה.

רננה שחר: בחוק העיקרי כיום ההטבות, לפי 3(א)(1)(ב) אומר: "אירוח בבית מלון אם נדרשת שהייה של לילה אחד או יותר או אם נדרשת שהייה ארוכה מהשהייה שתכנן הנוסע".

יעקב מרגי: הוא חושש לרמה של המלון.

רננה שחר: אז אני רוצה להגיד שכמו שהחוק העיקרי שעובד כבר הרבה שנים בצורה טובה לא קבע את הרמה - -

אחמד טיבי: אני התכוונתי לחמישה כוכבים אבל לא כתבתי.

רננה שחר: לא חשבת שזה נחוץ.

יבגני סובה: עם ספא.

יבגני סובה: הוא התכוון עם ספא.

יבגני סובה: אבל זה באמת בית מלון - -

יעקב מרגי: נאמר לפרוטוקול.

יבגני סובה: אבל בית מלון להכניס, לא אכסניה או משהו.

יעקב מרגי: הורדנו את המקסימלי ואני חושב שזה הישג.

יעקב מרגי: תקריאי לנו את (2).

רננה שחר: בפסקה (2) גם היום צריך להשיב את התמורה בביטול טיסה או כרטיס טיסה חלופי, לפי בחירת הנוסע.

רננה שחר: בעצם פה הכנסנו עוד הטבה.

רננה שחר: אני רוצה להגיד תודה רבה לייעוץ המשפטי של הוועדה שחקר את ההנחיות האירופיות וגם הרעיון שלו שאם היום החוק מבוסס על החקיקה האירופית נראה מה ההנחיות האירופיות.

רננה שחר: אז בעצם אנחנו מכניסים פה עוד הטבה.

רננה שחר: היא הטבה לבחירת הנוסע, לא הטבה שאפשר לכפות עליו.

הילה שי וזאן: האם מדובר בדמוי זיכוי שיש ללקוח באותה חברה?

רננה שחר: כן.

ישי דון יחיא: מדובר בשובר זיכוי עם תוקף.

הילה שי וזאן: אבל הוא יכול להחליט במה הוא מממש את זה.

ישי דון יחיא: כן.

ישי דון יחיא: הוא לא חייב לבחור את שובר הזיכוי.

רננה שחר: אני רק אגיד שבסעיף קטן (א1) שאני יכולה להקריא כתוב קווים לדמותו של השובר הזה, מהו, מה ההגדרה שלו, מתי צריך לתת אותו, מה יהיה התוקף שלו ואיך אחר כך משתמשים בו.

רננה שחר: אז האם אדוני רוצה שאני אקריא את סעיף קטן (א1) שייתן את התמונה השלמה על ההטבה?

יעקב מרגי: אם זה עוזר להבין, כן, ודאי.

רננה שחר: אז אני מקריאה.

יבגני סובה: שנייה, בסעיף (2) - -

יעקב מרגי: זה ההמשך שלו כדי שנבין אותו.

רננה שחר: כלומר, קודם כול חברת התעופה צריכה להגיד לנוסע – אתה יכול או השבת תמורה או כרטיס טיסה חלופי או שובר זיכוי.

יעקב מרגי: אנחנו מבינים שהשובר יהיה בשווי כרטיס הטיסה שבוטל.

רננה שחר: לפחות.

יעקב מרגי: השאלה היא מה השימוש שהוא יעשה בשובר הזה.

יעקב מרגי: מה היכולות שלו?

ישי דון יחיא: איזה שימוש הוא רוצה, אדוני?

ישי דון יחיא: יש פה הוראות מינימליות.

יעקב מרגי: מי אדוני?

ישי דון יחיא: ישי דון יחיא מרשות התעופה האזרחית.

ישי דון יחיא: יש פה הוראות מינימליות למה החברה מחויבת.

יעקב מרגי: איפה יש פה?

ישי דון יחיא: בסעיף (א1), קודם כול ב-(1) חייבים שההסכמה תהיה בכתב; ב-(2) חייבים שזה יהיה לפחות הסכום הכולל של התמורה בעד כרטיס הטיסה המקורי.

ישי דון יחיא: זאת אומרת זה באמת עניין מסחרי של החברה.

יעקב מרגי: זה לא מפורט.

יעקב מרגי: קראנו את זה.

יעקב מרגי: שאלתי שאלה ברורה ופשוטה.

רננה שחר: מותר - - - כרטיס טיסה לכל יעד שאתה רוצה - -

יעקב מרגי: רק כרטיס הטיסה?

רננה שחר: איזה עוד שירותים?

יבגני סובה: שדרוג, למשל.

יעקב מרגי: אני בדרך כלל נוסע באקונומי, אני מזוכיסט.

יעקב מרגי: אבל לפעמים בא לי להתפנק ולהיות נהנתן ולשדרג את זה ל - -

בועז טופורובסקי: אקונומי פלוס.

ישי דון יחיא: לחברת התעופה יש אינטרס ובמקום שהנוסע ייקח את כספו בחזרה שיבחר בשובר הזה.

ישי דון יחיא: זה עניין מסחרי של חברת התעופה.

ישי דון יחיא: אני מניח שיש איזון מסוים שבו אתה מציע לנוסע כאלה הטבות שכנראה, הוא יעדיף לקחת את השובר ולא את התמורה הכספית.

ישי דון יחיא: אז אם חברת התעופה רוצה אז שהיא תציע את התנאים.

ישי דון יחיא: אנחנו חושבים שלא נכון להתערב ולהגיד לחברת התעופה.

בועז טופורובסקי: רק להבין – אחרי שנה?

ישי דון יחיא: לפחות שנה.

ישי דון יחיא: אם חברת התעופה רוצה היא יכולה יותר.

יעקב מרגי: אותי שכנעת.

בועז טופורובסקי: אחרי שנה הוא מקבל את הכסף?

ישי דון יחיא: לפחות שנה.

ישי דון יחיא: אם חברת התעופה מציעה לו שנתיים, והוא מסכים לשנתיים זה יכול להיות גם שנתיים.

הילה שי וזאן: אני רוצה - -

יעקב מרגי: אנחנו עושים לפי סדר כדי שאני לא אפספס אף אחד.

יבגני סובה: א', שחברת התעופה לא תגביל את המימוש של הדבר הזה.

יבגני סובה: זה כמו מימוש, זה כסף.

יבגני סובה: שלא יגידו, אנחנו את הטיסה הזאת לא נותנים כי זאת טיסה מיוחדת, למשל.

יבגני סובה: שנית, האם ניתן להעביר את שובר הזיכוי הזה למישהו אחר?

יבגני סובה: אם בן אדם לא רוצה לנסוע בשנה הזאת ולא רוצה לטוס, האם שובר שהוא רכש על שמו ניתן יהיה להעביר למישהו אחר?

יבגני סובה: כי זה לא מופיע פה בינתיים.

יעקב מרגי: שאלה טובה.

יעקב מרגי: תשובות בסוף.

יעקב מרגי: הילה, בבקשה.

הילה שי וזאן: היום חברות התעופה מספקות גם שירותי לינה ובתי מלון.

הילה שי וזאן: יכול להיות שבגלל המצב שנוצר יהיה לקוח שהזמין במקור טיסה אבל עכשיו לאור המצב ירצה לממש את זה בחופשה ולא בטיסה.

הילה שי וזאן: חשוב לתת את המענה גם למי שמחליט שהוא לא רוצה - -

יעקב מרגי: אז שייקח את הכסף.

איתי עצמון: שייקח את הכסף.

הילה שי וזאן: הכול בסדר, רק כרגע זה מוגדר לטיסה.

הילה שי וזאן: אז, שוב, שיהיה ברור שהוא יוכל להשתמש בזה בכל השירותים הניתנים ולא להשאיר לשיקול דעת.

יעקב מרגי: מסכים איתך.

יעקב מרגי: אבל אנחנו עוסקים באפשרות המימוש של השובר.

יעקב מרגי: קודם כול, ברירת המחדל זה כסף חזרה.

יבגני סובה: בדיוק.

יעקב מרגי: - - זה לא בא לבטל את החזרת הכסף.

יבגני סובה: זה כבר שלב שני של החוק.

יעקב מרגי: אם החברה רוצה לפתות אותי ולשכנע אותי ואני הסכמתי בצלילות דעת – שלא נתבל

יעקב מרגי: בל כי בחקיקה אנחנו לפעמים שוכחים באיזו סמטה יצאנו.

יעקב מרגי: מלכתחילה עומדת לו הזכות לעשות בכסף הזה מה שהוא רוצה, לקחת את התמורה ולעשות מה שהוא רוצה.

יעקב מרגי: לקח שובר – שאלנו שאלה – אני חושב שעו"ד דון-יחיא - -

יעקב מרגי: שלא ייחשב לו השובר כאילו הוא נהנה מאיזשהו מבצע.

יעקב מרגי: נכון.

הילה שי וזאן: - - בכל מצב, שיהיה ברור.

הילה שי וזאן: צריך לתת את הדעת לגבי ההערה שכתובה פה "לשנה לפחות".

הילה שי וזאן: אני לא בטוחה שזה מספיק.

הילה שי וזאן: היום אנשים מתכננים את החופשה שלהם משנה לשנה.

הילה שי וזאן: אני לא בטוחה שתקופה של שנה היא תקופה - -

יעקב מרגי: שייקח את הכסף.

יבגני סובה: הם רצו עד סוף השנה הזאת, נכון?

הילה שי וזאן: - - האם השובר פג תוקף אחרי שנה?

קרן ברק: זאת בעיה שלהם.

קרן ברק: הם רצו - - -

יעקב מרגי: צריך גם לתת איזונים.

יעקב מרגי: התחום הזה הוא בתנודות ואי ודאות.

יעקב מרגי: מה שנכון להיום יכול להיות שמעבר לשנה כבר לא יהיה כדאי ולא כלכלי.

יעקב מרגי: התיחום הוא נכון, סביר.

יעקב מרגי: לא צריך למתוח את זה ולא לקצר את זה.

יעקב מרגי: הערה קצרה לגבי השוברים.

יעקב מרגי: עורכת הדין נעמה דניאל תגיד כמה מילים על ההמלצות של האיחוד האירופי בעניין הזה.

נעמה דניאל: לעניין הדברים שעלו פה מפי חברי הכנסת, לאיחוד האירופי יש המלצות לכללים מנחים.

נעמה דניאל: זה לא מחייב אבל ההנחיות האלה נועדו להפוך את השוברים למשהו יותר אטרקטיבי לנוסע כדי שהנוסע יסכים לקבל אותם.

נעמה דניאל: גם שם זה מותנה בהסכמה בכתב של הנוסע.

נעמה דניאל: לעניין ההערות שעלו כאן – באמת באירופה השובר צריך להיות ניתן לשימוש לכל שירות שנותנת חברת התעופה.

נעמה דניאל: לעניין ההעברה – הוא צריך להיות ניתן להעברה ללא תשלום נוסף וללא תנאים נוספים שחברת התעופה מציבה.

נעמה דניאל: יש שם עוד כהנה וכהנה הנחיות.

קרן ברק: מה עם כרטיסים שנקנו בנקודות?

רננה שחר: נראה לי שזה אותו דבר, עד כמה שאני מבינה.

יעקב מרגי: החוק הזה לא בא לשנות שום חוק אחר חוץ מהסוגיה הזאת של מה שנקרא "חוק טיבי".

קרן ברק: אבל אם קנית את זה בכסף אתה מקבל את הכסף חזרה, אם קנית בנקודות – מקבל את הנקודות חזרה.

ישי דון יחיא: גברתי, עילה מזכה, לפי החוק המקורי, זה אם יש לו מועד נקוב בכרטיס הטיסה.

ישי דון יחיא: זאת אומרת אם הוא כבר מימש את הנקודות וקיבל כרטיס טיסה אז הכרטיס טיסה - - -

יעקב מרגי: הוא זכאי לכרטיס טיסה.

ישי דון יחיא: אם יש לו נקודות והוא לא מימש את הנקודות אז יש לו נקודות.

קרן ברק: לא הבנתי.

יעקב מרגי: הדברים הובהרו.

קרן ברק: לי זה לא ברור.

יעקב מרגי: הם הובהרו עכשיו.

רננה שחר: הוא יקבל.

קרן ברק: יקבל את הנקודות?

קרן ברק: יקבל כסף?

קרן ברק: מה הוא יקבל?

רננה שחר: זה אותו דבר.

ישי דון יחיא: זה לא משנה אם הוא קנה את זה בנקודות או בכסף.

יעקב מרגי: תרשו לי.

יעקב מרגי: קרן, אם אני אטעה הם יתקנו אותי.

יעקב מרגי: מה שהבנתי מדבריהם ושייכנס בשפה פשוטה, ברורה ונעימה – ברגע שמימשת את הנקודות שלך ואחזת בידך כרטיס טיסה, זה כרטיס טיסה לכל דבר ועניין ותוכלי לדרוש את התמורה.

יבגני סובה: בכמה?

יבגני סובה: בכסף?

קרן ברק: איך?

יעקב מרגי: שווה ערך של כרטיס הטיסה.

קרן ברק: בנקודות?

יעקב מרגי: לא.

יעקב מרגי: תרצי בכסף – תקבלי בכסף, תרצי בנקודות – תקבלי בנקודות.

יבגני סובה: מי קובע כמה זה כסף?

קרן ברק: אני לא מאמינה.

יעקב מרגי: הנה, אמרו לך.

קרן ברק: אז מה אם אמרו לי.

קרן ברק: אדם קנה ב-1000 נקודות כרטיס טיסה – יחזירו לו בכסף מזומן?

קרן ברק: לא.

רננה שחר: היום מחזירים לך כסף מזומן או נקודות?

הילה שי וזאן: נקודות.

יבגני סובה: זאת השאלה – אז יחזירו לו נקודות, לא יחזירו לו את הכסף.

יעקב מרגי: מירי רגב יודעת שאת שואלת שאלות כאלה?

קרן ברק: מה הבעיה לדייק את זה?

קרן ברק: אני לא מבינה.

יעקב מרגי: כי זה ברור.

יעקב מרגי: את לא רוצה להכריע.

יעקב מרגי: זה מוכרע.

קרן ברק: - - -

רננה שחר: זה לא משהו ששינינו, זה מה שאני אומרת.

יבגני סובה: זה מה שקובע בחוק הזה.

יבגני סובה: אז הוא יקבל נקודות.

עידן רול: זה גם הגיוני, הוא שילם בנקודות.

יבגני סובה: נכון.

יבגני סובה: אם הוא שילם בנקודות הוא יקבל נקודות.

יבגני סובה: אוקיי, הבנו.

יעקב מרגי: תודה.

יעקב מרגי: מיצינו.

יבגני סובה: אם כבר עושים הוראת שעה ונותנים סוג של מתן פתרון לחברה אז אולי לתת פה גם מענה לצרכנים.

יבגני סובה: כי יהיו כאלה שיחששו.

יבגני סובה: משהו באמצע.

ישי דון יחיא: לא.

ישי דון יחיא: לא לפי מה שמוצע כרגע.

יעקב מרגי: אז השאלה חזקה ובמקום.

יבגני סובה: אם זה בן-אדם מבוגר, למשל, ויש התפרצות קורונה בסוף השנה ובן אדם לא רוצה, חושש, יכול להיות שהוא יעביר את זה לילדים שלו או למישהו אחר.

יבגני סובה: מה הבעיה לעשות את זה?

יבגני סובה: זאת הטענה שעלתה.

יעקב מרגי: כי אם התשובה הייתה חיובית מצדך - -

ישי דון יחיא: התשובה חיובית.

יעקב מרגי: - - הייתי אומר ששיקול הכלכלי פה גובר על החשש כי לחברה יש אינטרס שיממשו את הכרטיס.

יעקב מרגי: אבל אם אתה אומר שהוא לא יכול לחזור למסלול של התמורה הכספית אז מחזיק שטר, שובר, בעל ערך לא יכול לממש אותו.

יעקב מרגי: אין שום סיבה שבגלל האילוצים שנוצרו והנסיבות שהשתנו – מה שהיה נכון לפני שנה כשקניתי את הכרטיס ורציתי לטוס, וחברת התעופה ביטלה את הטיסה בגלל אילוצים – אני חושב שצריך - - -

ישי דון יחיא: לגבי שובר, גם בהנחיות של האיחוד האירופי הברירה היא או-או.

ישי דון יחיא: החברה צריכה לקבל איזושהי ודאות שהכסף נשאר אצלה אחרת אין היגיון להציע הטבות שהן מעבר תמורת השובר הזה.

ישי דון יחיא: לרוב הלקוחות צריך להציע אינסנטיב כדי לקחת את השובר כי כסף מזומן נותנת להם את הגמישות הכי מרבית שיש להם.

ישי דון יחיא: לכן אני מניח – ואני מציע לא לקבוע את זה באופן כופה בחוק - -

יעקב מרגי: אני אמרתי שאני אהיה נכון אבל באיזון.

יעקב מרגי: האיזונים הם דו-צדדיים.

יעקב מרגי: ברירה מחדל ראשונה אגרסיבית – תחזירו את הכסף.

יעקב מרגי: אם היינו עוצרים פה השאלות האלה לא היו קיימות.

יעקב מרגי: אבל אפשרנו.

יעקב מרגי: אמרנו, מה אכפת לנו, האזרח הוא בוגר, מקבל החלטה בדעה צלולה.

יעקב מרגי: אם הצעתם לו והוא רוצה לסגור איתך עסקה – הולך איתך.

יעקב מרגי: הוא מחזיק בשובר בנסיבות הקיימות של הקורונה.

יעקב מרגי: אם אני מכניס את הקטע הזה של האפשרות להחזיר תמורה בשובר אני מבקש שייכנס התיקון הזה שניתן להעביר אותו למישהו אחר.

יבגני סובה: אולי בהודעה מראש.

איתי עצמון: ללא תוספת תשלום?

יעקב מרגי: ללא תוספת תשלום ובאותם תנאים, כמובן.

יעקב מרגי: הוא לא משפר את התנאים.

ישי דון יחיא: אדוני, חברי הכנסת - -

יעקב מרגי: אני חייב לשמוע את העמדה שלך.

יעקב מרגי: אתה רואה בזה בעיה?

ישי דון יחיא: אנחנו לא נתנגד לזה.

יעקב מרגי: לא תתנגדו לזה.

יעקב מרגי: תודה.

יבגני סובה: בסדר גמור.

קרן ברק: אתה מכניס - - -

יעקב מרגי: אל תתפתי שאני אכניס עוד ועוד דברים.

קרן ברק: לא, לא - -

יעקב מרגי: כי זה מעכב בעוד שבוע.

קרן ברק: אני רוצה שתגידו פה לפרוטוקול - -

יעקב מרגי: הפרוטוקול הקליט.

קרן ברק: אבל היא לא נתנה תשובה.

קרן ברק: אני רוצה תשובה לגבי הנקודות, שיהיה לפרוטוקול.

יבגני סובה: למה?

קרן ברק: כדי שמחר אם החברה עושה משהו אחר שמי שילך לבית משפט ותובע אותה - - -

יעקב מרגי: אני חושב שאמרתם את זה לפרוטוקול.

יעקב מרגי: תנסו לומר את זה שוב לפרוטוקול.

קרן ברק: אז תגידי שוב.

רננה שחר: התשובה היא שאיננו מנסים לשנות דבר בעניין הזה.

רננה שחר: מה שקורה היום הוא שיקרה מחר.

רננה שחר: זאת התשובה.

קרן ברק: זאת תשובה?

יעקב מרגי: כן.

רננה שחר: למה זאת לא תשובה?

יעקב מרגי: אני אנסה לומר, גברתי מרת"א – במקור אותם תנאים.

יעקב מרגי: אני לא בקי בהם כי אף פעם לא צברתי נקודות.

יעקב מרגי: אסור לי כחבר כנסת, ומאז שנולדתי אני חבר כנסת.

יעקב מרגי: זאת הטבה, בר מינן, שלא נהנה מזה.

יעקב מרגי: נשארה לנו הטבה אחת בסוף ימינו – דקת דומיה במליאה.

יעקב מרגי: אתה יודע איזה כבוד זה?

יעקב מרגי: צריך לעגן בחוק שהדקה תהיה באמת דקה.

יעקב מרגי: לא תמיד זה דקה.

יעקב מרגי: קרן, אני לא בקי אבל אותם תנאים שחלים היום על לקוח שמימש כרטיס בנקודות יחולו בהמשך גם אחרי התיקון הזה בהוראת שעה.

קרן ברק: זאת אומרת הנקודות חוזרות.

יעקב מרגי: אני לא אומר "זאת אומרת".

יעקב מרגי: אני אומר שאותם תנאים מסחריים שחלים על התנאים במימוש - -

קרן ברק: מישהו נמצא בזום ויכול לענות על זה?

ישי דון יחיא: חברות התעופה נמצאות פה.

ישי דון יחיא: הן יוכלו להגיד.

ישי דון יחיא: יש אפילו חברת תעופה פה.

קרן ברק: - -

יעקב מרגי: את רוצה לנהל את הדיון במקומי?

יעקב מרגי: תבקשי ממני.

יעקב מרגי: את לא יכולה לומר למישהו לענות בזום.

יעקב מרגי: רבותיי, הספרפקס הזה והזום וכל אחד מדבר – אני מרחם לא עליי.

יעקב מרגי: אני מרחם על אותם אנשי פרוטוקול שצריכים לפענח ולכתוב את זה.

יעקב מרגי: יש איתנו אורח בזום שרוצה ויודע?

יעקב מרגי: אני אתעקש רק בסוגיה של השאלה ששאלה חברת הכנסת בן ברק: אם לקוח מימש את הכרטיס הזה בנקודות.

אסף רזיאל: אני יועץ משפטי של ארגון יאט"א, ארגון התעופה הבין-לאומי.

אסף רזיאל: המימוש בנושא של השבה עבור כרטיס שנרכש באמצעות נקודות לגבי הסוגיה שנשאלה – לטעמנו, החוק קובע שהחזר של כרטיס שנרכש בנקודות יהיה בנקודות.

אסף רזיאל: למיטב ידיעתי, זאת גם הפרשנות שניתנה להוראה הזאת על-ידי בתי המשפט.

יעקב מרגי: אני שמח שכיוונתי לדעת גדולים.

יעקב מרגי: תודה רבה.

יעקב מרגי: עזרת לנו.

יעקב מרגי: הכרענו בנקודה.

יעקב מרגי: לא עוסקים בזה יותר.

קרן ברק: שאלה נוספת.

קרן ברק: אפשר?

יעקב מרגי: לאיזה סעיף?

קרן ברק: גם לזה, גם על השובר.

קרן ברק: הרי כשאתה קונה כרטיס אנחנו אף פעם לא מבינים מה כתוב.

קרן ברק: יש כל מיני אותיות.

קרן ברק: אתה קונה משהו אחד ולחברה יש היכולת לשחק עם סוג הכרטיס שקנית.

קרן ברק: כשאתה מקבל את השובר הם יכולים להגיד לך שהטיסה מלאה או ריקה לפי סימון האותיות בכרטיס.

קרן ברק: איך פותרים את זה?

ישי דון יחיא: אני לא בטוח שהבנתי את השאלה אבל אם טיסה היא מלאה, אז היא מלאה.

קרן ברק: אם היא מלאה ב-A אבל F לא מלא.

ישי דון יחיא: את מדברת על fairs and conditions?

ישי דון יחיא: על רמות מחיר שונות?

קרן ברק: כן, בדיוק.

ישי דון יחיא: בגדול אם קנית את הכרטיס המקורי במחיר מסוים - זה סכום הזיכוי, לפחות.

ישי דון יחיא: יכול להיות שחברת התעופה תציע לך יותר.

ישי דון יחיא: אבל זה, לפחות, סכום הזיכוי שיופיע לך בזיכוי.

ישי דון יחיא: אם אתה קונה כרטיס אני לא יודע מה יהיה מחיר הכרטיס.

ישי דון יחיא: זה העניין של הנוסע מול חברת התעופה.

ישי דון יחיא: אנחנו לא יכולים להתחייב.

ישי דון יחיא: זאת אומרת לא מוצע בחוק הזה - -

יעקב מרגי: ובצדק.

ישי דון יחיא: - - שהוא יקבל.

קרן ברק: בקיצור, עדיף לקחת את הכסף, זה מה שאתה אומר.

יעקב מרגי: הבנתי את זה בהתחלה.

יעקב מרגי: אני מנסה להסביר לך את זה מתחילת הדיון.

יבגני סובה: אני חושב שהרבה אנשים ירצו לממש את השובר הזה כי יש אי ודאות, לא יודעים מה יהיה בעוד חצי שנה.

הילה שי וזאן: כבוד היושב-ראש, יש לי עוד שאלה שהיא ברמת המאקרו אבל היא חשובה.

יעקב מרגי: אני אומר לך, היה פה דיון מקדים ארוך - -

יבגני סובה: היו שניים.

יעקב מרגי: דיון אחד ארוך שהתחלק בין כמה ישיבות.

הילה שי וזאן: אני אשאל ואני אקבל אם תאמר לי שזה נאמר, ואני אחזור לעשות שיעורי בית.

יעקב מרגי: זה מה שבאתי לומר לך.

יעקב מרגי: הבנת אותי.

הילה שי וזאן: בעצם כל חברות סוכנויות הנסיעות כמו "אליס" ו"טריוגו" שהיום הרבה אזרחים קונים שם את כרטיסי הטיסה, לא נכללים בחוק הזה.

הילה שי וזאן: השאלה היא מה איתם?

הילה שי וזאן: מה ההתייחסות בכלל לרכישה של כרטיסי טיסה דרך חברות סוכנויות ותיווך כאלה שהיום הן מאוד גדולות.

יעקב מרגי: אנחנו שאלנו את השאלה הזאת בהתחלה והבנו.

יעקב מרגי: אמרתי לכם – נולדתי חבר כנסת.

יעקב מרגי: כשנהייתי חבר כנסת זה שולי מה שטסתי לפני כן.

יעקב מרגי: אבל אני יודע שהעסקה שלך תמיד עם חברת התעופה.

יעקב מרגי: כך אמרתם את זה בצורה מפורשת.

יעקב מרגי: הסוכן הוא צינור חלול מבחינה משפטית.

אנטאנס שחאדה: האחריות היא על חברת התעופה.

איתי עצמון: - - -

יעקב מרגי: אני שואל את זה כדי שלא יהיו ספקות כי זה נאמר לי במפורש בדיון הקודם.

ישי דון יחיא: התשובה היא כן, אדוני.

יעקב מרגי: תודה רבה.

רננה שחר: האחריות על חברת התעופה.

רננה שחר: כל מי שרכש כרטיס דרך סוכן נסיעות זכאי בדיוק לאותם דברים מול חברת התעופה.

יעקב מרגי: אז הבנתי נכון גם הפעם.

יעקב מרגי: בדרך כלל זה לא קורה לי.

יעקב מרגי: תודה.

קריאה: זאת מטרת החוק, אדוני.

לאה ורון: תחזרי על המשפט האחרון שלך.

רננה שחר: אמרתי שהאחריות להשיב את הכספים היא על חברת התעופה.

רננה שחר: גם אם קנית באמצעות סוכן הנסיעות אז חברת התעופה תחזיר את זה אולי באמצעות סוכן הנסיעות אבל עדיין האחריות להחזיר את הכסף היא של חברת התעופה, וסוכן הנסיעות הוא אדם שעוזר לנוסע לפנות לחברת התעופה.

לאה ורון: גם מי שקנה דרך כל האתרים באינטרנט וכל הגורמים האחרים?

רננה שחר: האם תהיי זכאית לאותו דבר?

רננה שחר: בוודאי.

יעקב מרגי: זה לא מה שהיא שאלה.

רננה שחר: מה השאלה?

לאה ורון: זאת לא הייתה השאלה של חברת הכנסת וזאן.

יעקב מרגי: אני אשאל את השאלה.

יעקב מרגי: גברת לאה ורון, מנהלת הוועדה, שאלה שאלה.

יעקב מרגי: את ענית לסוכני הנסיעות.

יעקב מרגי: היא שאלה לצורך הבהרה: היום יש תופעה שהיא כמעט שווה, ואפילו גדולה יותר מסוכני הנסיעות – אדם נכנס לאתר אינטרנט ורוכש כרטיס – מה הדין?

יעקב מרגי: מול מי החבות?

רננה שחר: למיטב הבנתי, זה סוכני נסיעות, מה זאת אומרת?

רננה שחר: "אליס" זה סוכן נסיעות.

יעקב מרגי: גם זה, יש לו דין של סוכן נסיעות.

הילה שי וזאן: במקרה יש לי עניין אישי תלוי ועומד, ולפי מה שאת אומרת לסוכנות הנסיעות אין שום מחויבות כלפיי למרות ששילמתי וה - - - שלי מולם.

יעקב מרגי: זה מה שהיא אומרת.

ישי דון יחיא: כרטיס הטיסה הוא חוזה מחייב בין מי שהנפיק את כרטיס הטיסה לבין מי שקנה אותו.

ישי דון יחיא: כמעט תמיד מי שהנפיק יהיה חברת התעופה.

ישי דון יחיא: אם את קונה כרטיס דרך סוכן נסיעות אז זאת חברת התעופה.

ישי דון יחיא: יש יוצא דופן אחד שזה מארגן.

ישי דון יחיא: אם מארגן מוכר בטיסת שכר – הוא שכר קיבולת בכלי הטיס מחברת התעופה - -

יעקב מרגי: הוא הופך להיות חברת התעופה.

ישי דון יחיא: החוק לוקח גם את המארגן.

הילה שי וזאן: החוק פוטר את חברות הנסיעות מכל אחריות כלפי האזרח.

ישי דון יחיא: חברת הנסיעות היא צינור שיווקי.

יעקב מרגי: צינור חלול.

הילה שי וזאן: אין לה שום אחריות כלפי הנוסע.

איתי עצמון: לפי החוק הזה.

יעקב מרגי: מיצינו.

יבגני סובה: סעיף (3).

יעקב מרגי: רגע, חכה.

יבגני סובה: זה מתנגש עם השאלה שלך.

יעקב מרגי: (א1) מיצינו?

דן פוגלמן: יש לנו הערות, אדוני.

דן פוגלמן: אפשר להעיר בקצרה?

דן פוגלמן: לא הערנו לסעיף בכלל.

יעקב מרגי: הערות למה?

דן פוגלמן: הערות לסעיף (א1).

יעקב מרגי: בבקשה, זה מה שבאתי לשאול.

דן פוגלמן: אני היועץ המשפטי של אל-על.

דן פוגלמן: לסעיף קטן (1) בדיוק לגבי אותו סוכן נסיעות צינור שאתם אומרים, אנחנו מציעים שיהיה כתוב אחרי "יודיע באופן ברור לנוסע", "או לסוכן".

דן פוגלמן: בערך 70% מהכרטיסים של אל-על נמכרים דרך סוכנים.

דן פוגלמן: אנחנו מודיעים או לנוסע שרשום אצלנו או לסוכנים.

דן פוגלמן: זה גם עקבי לגבי כל החוק היום.

יעקב מרגי: איפה אתה אוחז?

דן פוגלמן: "מפעיל הטיסה או המארגן יודיע באופן ברור לנוסע או לנותן שירות סוכנות הנסיעות".

יעקב מרגי: (א1)(1).

דן פוגלמן: כן.

יעקב מרגי: רת"א, את רוצה להתייחס לשאלה שלו?

רננה שחר: לנו אין התנגדות.

רננה שחר: לפי מה שאנחנו מבינים - -

יעקב מרגי: השאלה אם לנו יש התנגדות.

יעקב מרגי: מה המשמעות של השינוי שהוא מבקש?

איתי עצמון: המשמעות היא שאתה אומר שאם הנוסע רכש כרטיס טיסה מסוכן נסיעות אז שסוכן הנסיעות יודיע?

דן פוגלמן: לא, לא.

דן פוגלמן: כשאנחנו נודיע אנחנו נודיע או לנוסע או לסוכן הנסיעות כי גם אין לנו הפרטים של רוב הנוסעים.

איתי עצמון: למה אין לכם הפרטים?

איתי עצמון: אתם מקבלים את הפרטים, אני מניח, דרך סוכן הנסיעות כשהנוסע רוכש כרטיס.

איתי עצמון: תקן אותי, אם אני טועה.

דן פוגלמן: לא, אנחנו לא מקבלים.

איתי עצמון: כשהנוסע רוכש כרטיס גם דרך סוכנות הנסיעות הוא חייב למלא פרטים מינימליים כדי שבכלל אתם תנפיקו לו כרטיס.

יעקב מרגי: אם הבנתי – אם אתה רוצה להתנדב להודיע גם לנוסע וגם לסוכן אני לא אמנע ממך.

יעקב מרגי: אבל - -

יבגני סובה: לא להעביר - -

יעקב מרגי: רגע.

יעקב מרגי: אם אתה רוצה להודיע גם לסוכן וגם לנוסע – תפדל, אני לא אמנע ממך זאת.

יעקב מרגי: זה נקרא "לא תמנע טוב מבעליו".

יעקב מרגי: אבל אני לא רוצה שיהיה מקום, לא לך – אני לא מזכיר את החברה שלך – לאיזושהי חברת תעופה להסתתר ולהגיד, הודעתי לסוכן.

עידן רול: גם הסוכנויות לא עובדות.

עידן רול: הן בחל"ת או סגורות.

עידן רול: מי יעשה את הטלפונים?

יעקב מרגי: אתה מחזק את הדברים שלי.

יעקב מרגי: תודה.

עידן רול: אני מחזק את דבריך.

יבגני סובה: אני אומר לאל-על, אל תנסו להעביר את זה לסוכנים.

יעקב מרגי: תודה.

דן פוגלמן: מה זאת אומרת להעביר?

דן פוגלמן: כל הסעיף הזה זאת זכות של החברה להציע הטבה לנוסע - -

יבגני סובה: תעשה את זה במקביל.

דן פוגלמן: - - לכן אין פה עניין של התחמקות.

דן פוגלמן: אנחנו נציע את זה או לנוסע או לסוכן כי הסוכן הוא הצינור.

דן פוגלמן: לגבי הפרטים ששאל היועץ המשפטי של הוועדה – אין לנו פרטים של נוסעים כי בדרך כלל יש לנו שם הנוסע.

דן פוגלמן: אין לנו מייל, אין לנו טלפון.

דן פוגלמן: למה?

דן פוגלמן: כי הסוכנים משאירים את הפרטים אצלם.

יעקב מרגי: תקשיב.

יעקב מרגי: אני מחייך, אתה רואה.

יעקב מרגי: הנחת העבודה שלי שאם אתה לא יודע לעשות את זה אין לך זכות קיום.

יעקב מרגי: בשיווק אתה מבין.

יעקב מרגי: אתה רוצה שאני אמשיך למה שהתכוונתי או שהבנת?

יעקב מרגי: עדיף שתבין.

יעקב מרגי: כמו שהשופט ממליץ לפעמים לתובע – עדיף שתבין בשלב הזה.

יעקב מרגי: עזוב את זה.

דן פוגלמן: אדוני, אני חייב להגיד – אתם בעצם מבטלים פה 70% מהנוסעים שלנו שלא יוכלו לקבל את - - - ההטבה.

יעקב מרגי: זה חוק טבע – אני מאמין שאם יש לך אינטרס לשווק את החלופה הזאת אתה תעשה אותה בכל דרך.

דן פוגלמן: אין לנו הפרטים של הנוסעים.

יעקב מרגי: יש לך סוכן, נכון?

יעקב מרגי: תבקש ממנו את הפלט.

קרן ברק: בטוח שיש לחברות.

דן פוגלמן: אין לנו.

דן פוגלמן: אנחנו לא מחזיקים את זה.

יעקב מרגי: למה את מפריעה לי?

יעקב מרגי: אני מנהל איתו דו-שיח.

יעקב מרגי: אני רוצה להתקדם בדיון ולא שהשם שלי יעלה שוב בישיבת סיעת הליכוד.

קרן ברק: לקחת את זה קשה.

קרן ברק: אני פה.

יעקב מרגי: תשאלי את הכתב מדה-מרקר – עד שהוא לא הרים ידיים ואמר, תפסיק להזכיר אותי לא הפסקתי.

יעקב מרגי: תיזהרי, אני אזכיר ואזכיר את סיעת הליכוד.

קרן ברק: אבל שלא תגיד שאני עשיתי משהו.

יעקב מרגי: אני יודע.

יעקב מרגי: אני אומר את זה כדי שמישהו אחר ישמע.

גונן אוסישקין: אדוני היושב-ראש, זה באינטרס של הסוכן - -

יעקב מרגי: מי אדוני?

גונן אוסישקין: גונן אוסישקין, מנכ"ל אל-על.

יעקב מרגי: כל הכבוד שאתה מכבד אותנו ומופיע פה.

יעקב מרגי: למרות שאני מנסה להסתיר אתכם.

גונן אוסישקין: אני חושב שגם בפעם הקודמת נפגשנו.

גונן אוסישקין: זה אינטרס של הסוכן לשים את החומות הסיניות לגבי המידע הפרטי של הלקוח.

גונן אוסישקין: אין לנו גישה למידע הזה, גם לא לסוכנים אינטרנטיים.

גונן אוסישקין: זה לא יעבוד.

קריאה: לא תוכל לשווק לו שום הטבה.

יעקב מרגי: אני לא רוצה להישען על - - - לבד.

יעקב מרגי: אני רוצה להתייעץ איתכם.

יעקב מרגי: אומרים שהדרך לגיהינום רצופה כוונות טובות.

יעקב מרגי: זה מביא לי חשק להגיד: סליחה – השבת כסף, נקודה.

יעקב מרגי: לא בגלל שעכשיו פתחנו ערוץ של אפשרות להתחיל עכשיו לחפש מניעות כאלה ואחרות.

יעקב מרגי: אני לא רוצה לפתוח עכשיו למה אין לכם או יש לכם.

יעקב מרגי: אם החבות המשפטית היא כלפיכם זה חמור מאוד שאין לכם הפרטים של הלקוח.

קרן ברק: וגם סביר להניח שיש להם.

גונן אוסישקין: המסמך הזה מגיע בכרטיס הטיסה ללקוח אבל דרך הסוכן.

איתי עצמון: החובה היא שלכם.

איתי עצמון: יכול להיות שזה דרך הסוכן אבל החובה בחוק היא שלכם.

יעקב מרגי: הפרקטיקה לא מעניינת אותי.

יעקב מרגי: אני עכשיו ינוקא בתחום החקיקה.

יעקב מרגי: שאלתי בדיון הראשון, בדיון השני ועכשיו – כדי להיות יותר בטוח אחרי שקרן ברק שאלה אמרנו שהסוכן הוא צינור חלול מבחינה משפטית בקטע הזה.

יעקב מרגי: זה אפילו לא מתעכב ולא כלום.

יעקב מרגי: החבות המשפטית היא של חברת התעופה.

יעקב מרגי: מכוח זה מה שהיה בפרקטיקה או לא היה – אין מציאות כזאת שאתה חייב בדין, ואתה לא יודע למי אתה חייב.

יעקב מרגי: אני לא אאפשר זאת.

יעקב מרגי: את תתחילו לשנות את הפרקטיקה או שתעזבו אותנו מהשובר.

יעקב מרגי: עוד שנייה אני הולך להודיע לחברות התעופה – השבת תמורה.

יעקב מרגי: אז, תעזבו את זה, אני לא רוצה להתעסק בזה.

יעקב מרגי: אפשרנו את זה מתוך רצון טוב בגלל הסיטואציה.

גונן אוסישקין: התמורה קיימת.

גונן אוסישקין: אנחנו רוצים להוסיף אפשרות שהיא לטובת הצרכן.

יעקב מרגי: הטובה הזאת מכניסה אותי לחרדות.

קרן ברק: אנחנו מפחדים - -

גונן אוסישקין: אבל העדיפות הראשונה היא להחזיר את הכסף.

גונן אוסישקין: העדיפות השנייה היא להציע הטבה מרחיקה או משמעותית.

הילה שי וזאן: זה לא משנה.

הילה שי וזאן: אבל אתה מגלגל את האחריות למי שאין לו שום חובה כלפי הלקוח.

הילה שי וזאן: ואם הוא לא יודיע ללקוח?

דן פוגלמן: תמיד הוא יוכל לקבל את הכסף חזרה.

יעקב מרגי: אנחנו רוצה לשמוע חד משמעית.

יעקב מרגי: רת"א, אתם מושכים את החוק?

יעקב מרגי: חשבתי ככה.

יעקב מרגי: אז תהיו פעילים בדיון.

רננה שחר: אני מסתכלת על הסעיף היום - -

יעקב מרגי: תשכנעי אותי לכאן ולכאן, בבקשה.

רננה שחר: זה נראה לי בסדר.

יעקב מרגי: מה בסדר?

רננה שחר: זה נראה לי בסדר - -

יעקב מרגי: דברי איתי ותאמרי לי מה לא בסדר.

יעקב מרגי: ככה זה נשאר, נקודה.

יעקב מרגי: אז להבא לא להיות נפקדים מהדיון.

יעקב מרגי: בבקשה, מתקדמים.

איתי עצמון: יש לי שאלה לגבי המועד שנקבע כאן להנפקת המוצר.

איתי עצמון: מוצע שהשובר יונפק בתוך שבעה ימי עסקים מיום קבלת הסכמת הנוסע.

איתי עצמון: השאלה הראשונה היא מה קורה אם במהלך 90 הימים – כי זאת התקופה שיש לחברת התעופה להציע לנוסע את האופציות שלו, כלומר כסף חזרה, כרטיס טיסה חלופי או שובר – מה קורה אם מודיעים לנוסע ביום ה-88 לאחר מועד הביטול שמציעים להנפיק לו שובר?

איתי עצמון: לדעתי, במקרה הזה השובר צריך להיות מונפק עד תום 90 הימים, לא לתת עוד פרק זמן להנפקה.

יעקב מרגי: יש התייחסות לדברים של היועץ המשפטי?

איתי עצמון: אפשר לקבוע "או עד תום 90 ימים לפי המוקדם".

איתי עצמון: כלומר זה או שבעה ימי עסקים מיום קבלת הסכמת הנוסע או עד תום 90 ימים.

רננה שחר: אוקיי.

יבגני סובה: אז כמה אתם רוצים?

יעקב מרגי: רגע.

יעקב מרגי: אתה כבר הבנת?

יעקב מרגי: הוא רוצה להתמסחר.

יבגני סובה: הוא יגיד 21 אז אנחנו נגיד שמונה.

יעקב מרגי: תשמע עד הסוף ותשאל.

דן פוגלמן: 14 ימי עסקים יכול לסייע פה כי זה גם לא לרעת הצרכן.

דן פוגלמן: יש לנו 450 אלף כרטיסים שאנחנו צריכים לטפל בהם, אדוני.

דן פוגלמן: אני מדבר רק בשם אל-על.

דן פוגלמן: גם אין חשיבות גדולה למה בתוך שבעה ימים.

דן פוגלמן: הרי אם הוא ירצה להנפיק בתוך שבעה ימים או אחרי שבעה ימים הכסף - -

יעקב מרגי: תקשיב.

יעקב מרגי: הגברת הנחמדה מעבר לקו, אם היא ענתה לו, היא כבר שכנעה אותו לגבי השובר.

יעקב מרגי: הכול נמצא במסך.

יעקב מרגי: היא סימנה את זה בעיגול הקטן את הנקודה הכהה.

דן פוגלמן: הלוואי שהכול היה ככה.

יעקב מרגי: אז איך זה עובד?

יעקב מרגי: זה עדיין כמו שירות המדינה – לוקחים מעטפה חומה, מכניסים פנימה ונוסעים לדואר ושמים את זה בתחנת אוטובוס?

דן פוגלמן: לא חומה, לבנה.

יעקב מרגי: זה ככה עובד?

דן פוגלמן: לא, אבל זה מסובך כי אנחנו מדברים על מערכות בין-לאומיות.

הילה שי וזאן: תסביר מה התהליך כדי שנבין למה אתה רוצה להאריך את זה.

יבגני סובה: הוא פשוט עושה את העבודה שלו טוב, זה הכול.

דן פוגלמן: ואם היה כתוב "יומיים"?

קריאות: - - -

יעקב מרגי: אפשר להבין שהוא נכנס ללחץ שהוא הולך להתחייב עכשיו לשבעה ימי עבודה.

יעקב מרגי: לא אמרנו שזה שבעה ימים בלי – הוספנו עבודה.

קרן ברק: לי אין בעיה.

יבגני סובה: אם אנחנו מסכימים ל-14 יום אז בואו נסכים על 10 שעות ולא 12 שעות.

יבגני סובה: אם כבר נכנסים לתוך המשא ומתן הזה.

יעקב מרגי: בבקשה, אדוני.

גונן אוסישקין: אנחנו לא עובדים כבר שישה חודשים.

יעקב מרגי: זה החשש הסביר.

גונן אוסישקין: כשנחזור לעבודה - -

יעקב מרגי: אני כבר רואה איזו התנפלות – הקווים קורסים.

יעקב מרגי: אני מבין אותך.

יעקב מרגי: עשיתי לך את זה?

גונן אוסישקין: הלוואי שזה היה כך.

יעקב מרגי: אני מוכן לאפשר את זה.

איתי עצמון: לכמה ימים – 14 יום או ימי עסקים?

יעקב מרגי: 14 יום.

יעקב מרגי: בזמן שדיברתי היועץ המשפטי ואני אמרנו דברים חשובים.

יעקב מרגי: אחר כך לא תזכרו שהחלטנו להכניס את זה.

יעקב מרגי: 14 יום ולא 14 ימי עבודה.

דן פוגלמן: זה אותו דבר כמעט.

יעקב מרגי: זה לא אותו דבר.

יעקב מרגי: שבע פחות שתיים ועוד שתיים – במקום 14 קיבלתי עשרה ימי עבודה.

יעקב מרגי: עקצת אותי, עקצתי אותך בחזרה – פיתים.

יעקב מרגי: הגענו למשהו באמצע.

יעקב מרגי: אתה רוצה שאני אחזור בי?

יבגני סובה: לא, אבל אם זה נופל על החגים, אדוני היושב-ראש?

יעקב מרגי: תשחררו.

יבגני סובה: אולי בכל זאת ימי עסקים אם זה נופל על החגים בספטמבר?

יעקב מרגי: יבגני, יש לך היום לילה ארוך עם הסתייגויות.

יבגני סובה: לכולנו.

יבגני סובה: אבל בכל זאת - -

יעקב מרגי: השמים הולכים ליפול.

יעקב מרגי: חוק השב"כ – אוי ואבוי.

יבגני סובה: עמדתנו ברורה בעניין הזה, אדוני היושב-ראש.

יעקב מרגי: יש לך שאלה על מה שקראנו קודם?

יבגני סובה: לא.

יבגני סובה: אני רק אמרתי שיכול להיות שזה נופל על חגי תשרי ואז ייווצר מצב - -

יעקב מרגי: יש הנחיות.

יעקב מרגי: לא בראנו את העולם היום.

יעקב מרגי: החוק קיים.

יבגני סובה: אז 14 יום ללא - - -

דן פוגלמן: הערה לגבי סעיף (א1)(3).

דן פוגלמן: כתוב כאן, לפי הנוסח החדש, שהנוסע זכאי ללא פנייה שלו שאנחנו נחזיר באופן יזום את הכסף.

דן פוגלמן: זה אומר שאנחנו צריכים באמצעים שאין לנו לעקוב אחרי מאות אלפי כרטיסים עם מועד תפוגת התוקף של הכרטיס אחרי שהנוסע כבר בחר שהוא רוצה את השובר, לפגוש אותו שוב כחובה שלנו למסור לו שהשובר שלו פג תוקף.

דן פוגלמן: אין בכלל יכולת מחשובית כזאת, וזה גם מעמיד אותנו אחרי שהנוסע כבר ביקש לא לקבל את הכסף אלא את השובר, שאנחנו ניזום למאות אלפי לקוחות אחרי קובץ שאני לא יודע איך אפשר לעשות את זה - -

לאה ורון: עורך הדין פוגלמן, אתם דיברתם על כך שחלק מהזמן אתם מושבתים.

לאה ורון: הנוסע גם בעידן רגיל לא יכול להשיג אתכם בטלפון או בדרכים אחרות.

לאה ורון: מה הדרך שאתה מציע לפתור את זה?

דן פוגלמן: הסעיף מדבר על אחרי תקופת ההתאוששות.

דן פוגלמן: אנחנו לא מדברים על תקופת הקורונה.

דן פוגלמן: זה אומר שהנוסע כבר בחר - -

לאה ורון: יש גם ניסיון - - - של התאוששות.

לאה ורון: איך אתה מציע שהנוסע ייצור קשר איתכם כדי לפתור את זה?

דן פוגלמן: בימים רגילים – ואנחנו לא מדברים על תקופת משבר ועל מגפה חסרת תקדים – הנוסעים יוצרים איתנו קשר.

דן פוגלמן: יש לנו מוקד, יש לנו אתר אינטרנט, יש לנו בוואטסאפ ובפייסבוק.

דן פוגלמן: אין בעיה מהבחינה הזאת כי הרי הנוסע כבר יצר איתנו קשר ואמר שהוא רוצה שובר.

דן פוגלמן: אין לנו יכולת ואני גם לא מכיר שום עסק שחייב להתקשר למישהו שמחזיק שובר אצלו ולהגיד לו, שים לב, השובר פג תוקף, נזרים לך באופן יזום את הכסף – אחרי שהנוסע ביקש את השובר.

דן פוגלמן: מה גם שאנחנו, כנראה, הולכים להציע - -

יעקב מרגי: מה אתה מציע?

יעקב מרגי: מה יהיה כתוב?

דן פוגלמן: ללא פנייה יזומה שלו.

דן פוגלמן: למחוק את זה.

יעקב מרגי: על איזה סעיף אתה מדבר?

יעקב מרגי: מה לא טוב לך בנוסח?

דן פוגלמן: הוא יהיה זכאי ללא פנייה שלו – של הנוסע.

דן פוגלמן: אנחנו אומרים שהוא צריך לפנות כי הוא כבר בחר שובר.

דן פוגלמן: אז שיפנה כשהוא רוצה את המזומן.

יעקב מרגי: ללא פנייה שלו?

דן פוגלמן: כן, בדיוק.

יעקב מרגי: אבל זה רק לגבי השובר.

יעקב מרגי: שלא יהיו אי הבנות.

דן פוגלמן: ברור.

יעקב מרגי: תודה.

יעקב מרגי: ה"ברור" היה - -

איתי עצמון: כלומר ללא פנייה שלו.

יעקב מרגי: זה רק לגבי השובר.

דן פוגלמן: ברור.

איתי עצמון: רק לגבי השובר.

איתי עצמון: כלומר תיבה ללא פנייה של סוכן הנסיעות תימחק?

רננה שחר: "הוא יהיה זכאי לקבל את התמורה, את יתרתה, לפי העניין, בתוך 21 ימים מתום - -

דן פוגלמן: מהמועד שפנה.

איתי עצמון: מהמועד שבו פנה בכתב לחברה?

יעקב מרגי: לא רק בכתב.

יעקב מרגי: "או בכל דרך".

יעקב מרגי: כל השיחות היום מוקלטות.

קריאה: נכון.

יבגני סובה: אז אולי ניתן 21 יום ביוזמת הלקוח?

יבגני סובה: כלומר שהלקוח יוכל לפנות לפני תום השובר?

יבגני סובה: כלומר לא החברה תפנה אלא הלקוח שלא מימש את השובר מסיבות כלשהו, ואז 21 יום לפני תום השובר הוא יוכל לפנות אל חברת התעופה מיוזמתו.

יבגני סובה: בכך אנחנו באים לקראת

יבגני סובה: כם כי אנחנו מבטלים את הצורך שאתם תפנו ללקוח.

יבגני סובה: ואז נוכל לפנות ולארגן תוך שלושה שבועות את השבת הכסף שלו מאי-מימוש השובר.

יעקב מרגי: זה מה שאנחנו מכניסים בתיקון הזה.

ישי דון יחיא: אדוני מדבר על 21 יום לפני תום תקופת השובר?

יבגני סובה: כן.

יבגני סובה: לפני כן.

ישי דון יחיא: מבחינתנו אין בעיה.

יבגני סובה: לא אחרי שתמה התקופה, שלא ייווצר מצב שהוא יחשוב שהשובר שלו כבר לא בתוקף כי הרבה אנשים יחששו.

ישי דון יחיא: לנו אין בעיה.

יבגני סובה: אז 21 יום לפני סיום מועד השובר.

יבגני סובה: הבנתם?

יעקב מרגי: למשל, ב-31 בדצמבר זה התאריך שמסתיימת השנה שהוא יכול לממש את השובר.

יעקב מרגי: הוא רואה שב-21 הימים האחרונים שנשארו התקופה הזאת תהיה תקופת הכרעה, שהוא ידע להכריע עם עצמו וכבר בשלב הזה הוא יכול להודיע לחברת התעופה שהוא לא הולך לממש את השובר.

יבגני סובה: בדיוק.

ישי דון יחיא: מקובל עלינו, אדוני.

איתי עצמון: אז 21 יום לפני תום תקופת השובר?

יעקב מרגי: כן.

רננה שחר: אבל חובת ההשבה עצמה תהיה - -

יעקב מרגי: אחרי שנה, בוודאי.

רננה שחר: כשנגמר התוקף.

איתי עצמון: כשנגמר התוקף – 21 יום מיום תום תוקפו של השובר.

יעקב מרגי: כן, זה לא משנה את חובת ההחזר.

בועז טופורובסקי: אבל גם אם הוא נזכר בפברואר שנגמר לו הזיכוי עדיין - -

יעקב מרגי: אין הגבלה.

אני מבהיר: מי רצה להתייחס בזום?

גיל סתיו: אני מישראייר.

גיל סתיו: מספר התייחסויות לגבי סעיף 3.

גיל סתיו: בישיבות הקודמות כבר אמרנו שאנחנו מציעים שובר ללקוחות שהערך שלו הוא 125% משווי העסקה.

יעקב מרגי: כבר נתנו לכם להדליק משואה ביום העצמאות.

גיל סתיו: תודה רבה, מעריכים זאת מאוד.

גיל סתיו: יחד עם זאת לאור התיקונים החדשים שהיתוספו השבוע יש כמה בעיות: הבעיה הראשונה מבחינתנו היא אפשרות העברת השובר.

גיל סתיו: אם הצעתי ללקוח מסוים שובר בשווי 125%, והוא יוכל עכשיו להעביר את אותה זכאות למישהו אחר יתחיל להיווצר סחר משני באותם שוברים.

גיל סתיו: זאת לא כוונת המשורר.

גיל סתיו: האמירה שלנו היא שאם שווי השובר גבוה מסכום התשלום המקורי לא ניתן לסחור בו.

יעקב מרגי: מכובדי, אני לא פותח את זה לדיון.

יעקב מרגי: אתה יודע למה?

יעקב מרגי: אני לא אילצתי אותך לתת 125%.

יעקב מרגי: אני לא הולך לנהל אותך מסחרית.

יעקב מרגי: זה התיקון.

יעקב מרגי: תעשו חושבים ותתנהלו בהתאם.

יעקב מרגי: תודה.

יעקב מרגי: תודה.

יעקב מרגי: מיצינו.

יעקב מרגי: אמרנו את הדברים.

יעקב מרגי: היה דיון בנושא הזה והכרענו.

דוד מלובני: אני מעמותת "תעופה נבונה".

דוד מלובני: אני מעוניין לומר כמה דברים.

יעקב מרגי: בבקשה.

דוד מלובני: דבר ראשון, חשוב מאוד שהוועדה תאשר את האפשרות של העברת השובר מנוסע לנוסע מהטעם הפשוט שנעשים מאמצים גם בישראל שיש חוק חדש בעניין הזה וגם באירופה לאסור על העברת כרטיס - -

יעקב מרגי: מכובדי, שמענו אותך, הכרענו.

יעקב מרגי: זה מסרבל ומסבך.

יעקב מרגי: מי שרוצה שייקח את הכסף – זאת האלטרנטיבה הטובה ביותר.

יעקב מרגי: אני לא פותח את זה.

איתי עצמון: אני רק רוצה להבין את ההחלטה או את הכיוון להחלטה לקראת הישיבה בשבוע הבא – האם הוועדה מבקשת שבנוסח החוק יעוגנו שתי ההוראות לגבי הסחירות של השובר?

איתי עצמון: וכן לגבי השימוש בכל שירות שחברת תעופה מציעה.

איתי עצמון: אם כן צריך לקבוע את זה מפורשות.

יעקב מרגי: אני רוצה לקבל חיזוקים נוספים כדי שלא יהיו טעויות.

יעקב מרגי: אני מבקש לשמוע את זה עכשיו.

יעקב מרגי: זאת הייתה כוונת המכוון.

רננה שחר: גם היום בנוסח החוק כתוב שצריך להשיב לנוסע.

רננה שחר: גם היום אתם מסתדרים עם זה – אני אומרת את זה לחברות התעופה.

רננה שחר: זה מה שכתוב וגם עכשיו יהיה כתוב שצריך להשיב לנוסע, ואתם תעבדו מול הסוכנים כמו שאתם עובדים.

רננה שחר: זה לא כל כך מסובך.

איריס ירדני: יש נושא חשוב בנוגע לסכום ההשבה במקרה שיש שובר - -

יעקב מרגי: שלום לך, גברתי.

יעקב מרגי: מי את?

איריס ירדני: אני עורכת הדין איריס ירדני מטעם חברת ישראייר.

איריס ירדני: נושא ההשבה, חשוב שיהיה מוגבל במקרה של שובר לסכום התמורה ששולמה ולא לסכום השובר.

איריס ירדני: לא תהיה השבה של 125% במקרה שלא מימשו את השובר.

יעקב מרגי: אל תיתנו 125%.

יעקב מרגי: אני לא הולך לנהל אותך מסחרית.

יעקב מרגי: תיקחו בחשבון כל שיקול כלכלי ומסחרי שהתיקון הזה עושה.

ישי דון יחיא: אני רוצה לחדד את ההערה כי היא הערה נכונה.

יעקב מרגי: זאת הערה נכונה, אבל זה להם.

ישי דון יחיא: נניח שחברת התעופה הציעה 125% כדי לעודד את הנוסע לקחת את השובר, והוא לא ניצל את זה ועכשיו מגיע לו הכסף חזרה – צריך להבהיר שהכסף שהוא מקבל זה הכסף המקורי שהוא שילם בעד כרטיס הטיסה.

יבגני סובה: זה לפי החוק.

יעקב מרגי: זה בסיס, זאת ההגינות, זה מחייב.

יעקב מרגי: אתה רוצה הבהרה?

יעקב מרגי: זאת הכוונה.

יעקב מרגי: זה לא מה שרצה לומר נציג ישראייר בדיון הקודם.

יעקב מרגי: יש כרטיס טיסה – צריך להשיב אותו.

יעקב מרגי: נקודה.

רננה שחר: זה נובע מסעיף 3(א)(2) לחוק היום שאומר שהשבת תמורה זה הסכום ששילמת.

יעקב מרגי: כתוב, מובהר.

יעקב מרגי: תודה למבהירים.

איתי עצמון: צריך לכתוב את זה במפורש.

יעקב מרגי: נכתוב את זה.

איתי עצמון: זה בסעיף קטן (א1)(3).

רננה שחר: כן, היום.

יעקב מרגי: רננה, לפני הישיבה הבאה אתם תשבו יחד לראות שזה אכן הנוסח.

יעקב מרגי: בכל דרך שהיא תעשו את זה – בטלפון, בפגישה.

יעקב מרגי: אנחנו ממשיכים לפסקה 8.

רננה שחר: האם מקובלת עליכם, אדוני, פסקה 3?

רננה שחר: זה מה שהבנתי שמתכוונים פה.

רננה שחר: זה בסדר?

רננה שחר: זה נותן מענה למה שאתה אומר?

קריאה: אנחנו מתנגדים.

יעקב מרגי: חכה עם "אנחנו".

יעקב מרגי: תסתכל על הכלל לפני "אנחנו".

יעקב מרגי: גברתי, תשאלי שוב את השאלה.

רננה שחר: (3) לא מימש הנוסע את שובר הזיכוי בתקופת תוקפו או מימש חלק ממנו, הוא יהיה זכאי לקבל את התמורה או את יתרתה, לפי העניין, בתוך 21 ימים מיום תקופת תוקפו של השובר או בתוך 21 ימים מהמועד שבו הנוסע פנה למפעיל הטיסה או למארגן, לפי המאוחר; ואז אם פנית 21 יום קודם או ביום השובר – סליחה, אני טועה.

רננה שחר: זה לא נותן מענה למה שאתה ביקשת.

רננה שחר: כן, זה בסדר?

יעקב מרגי: אני חושב שאיתי הקריא משהו.

איתי עצמון: העיקרון הוסכם קודם.

איתי עצמון: אנחנו ניתן לו ביטוי בנוסח שיובא לדיון בוועדה.

איתי עצמון: אפשר יהיה לפנות גם 21 ימים לפני תום תוקפו.

ישי דון יחיא: אנחנו הבנו את התיקון של חבר הכנסת סובה ואנחנו נתאם עם עורך דין עצמון.

יעקב מרגי: גם היועץ המשפטי של הוועדה הבין את הרציונל שלך וזה ינוסח בהתאם, ונקריא את כל התיקונים.

יבגני סובה: פשוט מוסיפים אופציה.

עופר מרום: אני עופר מרום, מנכ"ל המועצה לצרכנות.

עופר מרום: אנחנו מבקשים להבהיר.

עופר מרום: קודם כול, ההצעה של 125% כפי שנתן אורי סירקיס, מנכ"ל ישראייר, ראויה לכל שבח.

עופר מרום: אבל, בואו לא נשכח שמדברים על כך שאותו צרכן הסכים לתת מימון לחברות התעופה לתקופה של שנה וחצי, שנתיים.

עופר מרום: אי יכולת מימוש נובעת לעיתים מהאפשרויות השונות מהחברות.

עופר מרום: יכול להיות שיש לו אפילו קושי מצד חברת התעופה לממש.

עופר מרום: אנחנו עדיין נמצאים בתוך הקורונה – יכול להיות שיהיו מגבלות נוספות.

עופר מרום: למה הוא צריך אחרי שנה וחצי או שנתיים שהוא נתן מימון לחזור לסכום ההתחלתי שהוא קנה בו את הכרטיס לפני שנתיים?

יעקב מרגי: עומדת לו הזכות לקבל את התמורה המלאה שהוא שילם לחברה.

יעקב מרגי: הוא רוצה שובר – זאת התמסחרות בינו לבין החברה.

יעקב מרגי: אני לא הולך לפתוח את זה.

עופר מרום: מגבילים אותו לשנה.

עופר מרום: הוא לא יכול - - -

יעקב מרגי: עופר מרום, אמרת, הכרענו, מיצינו.

יעקב מרגי: תודה.

יעקב מרגי: דעתך נשמעה.

יעקב מרגי: אנחנו מתקדמים.

יעקב מרגי: האלטרנטיבה שאנחו המחוקקים נתנו היא שלא תטייל בבתי משפט, ואתה אחרון ברשימת הנושים של אותן חברות.

יעקב מרגי: תודה.

עופר מרום: מצוין.

בועז טופורובסקי: התיקון של סעיף 7 שירדנו ממנו על טיסה באיחור – ירדנו מזיכוי?

יעקב מרגי: ירד.

יעקב מרגי: אנחנו מגיעים ל-8.

רננה שחר: אני רק אומרת ש-(8) צריך להיות מסומן כפסקה (4), אדוני.

רננה שחר: זאת טעות שלי.

רננה שחר: זה סעיף שמדבר על הפנים ארצי, ובעצם מבטל את רכיב הפיצוי בטיסות הפנים ארציות.

יעקב מרגי: יש התייחסות?

יעקב מרגי: אין.

יעקב מרגי: קדימה.

רננה שחר: פסקה (9) שאמורה להיות (5).

יעקב מרגי: את מבינה שכשלא מכינים שיעורי בית זה מקשה עלינו?

רננה שחר: כן, אדוני.

יעקב מרגי: בגלל שקראת את זה מהר, תסבירי לאט.

רננה שחר: יש פה הוראת הצמדה להשבת התמורה.

בועז טופורובסקי: זה יהיה סיוט.

רננה שחר: נכון.

ישי דון יחיא: אנחנו הכנסנו את הסעיף הזה בזמנו לבקשת הרשות להגנת הצרכן.

ישי דון יחיא: אנחנו קיבלנו מאז – ואני חושב שגם הוועדה קיבלה – נייר עמדה בנושא מחברות התעופה.

ישי דון יחיא: לדעתנו, הסעיף הזה גורם יותר נזק ובלגן מתועלת.

רננה שחר: בינתיים המדד ירד.

ישי דון יחיא: רק לסבר את האוזן, בדקתי את המדד, ובחודשים האחרונים המדד ירד.

ישי דון יחיא: כלומר הנוסע לא רק שלא מרוויח מזה כרגע – אני לא יודע מה יהיה בעוד חצי שנה.

ישי דון יחיא: כדי שהחברה תתחשבן ובסוף הנוסע יפסיד 1.30 דולר זה יוצר בעיה תפעולית עצומה.

יעקב מרגי: מתי הגעת למסקנה שהסעיף הזה רק מזיק?

ישי דון יחיא: אנחנו התחייבנו לוועדה שאנחנו לא עושים שינויים.

איתי עצמון: יכולת להודיע לנו, רק בהתראה.

איתי עצמון: לא הייתה התחייבות כזאת.

איתי עצמון: אפשר לעשות שינויים אבל פשוט להודיע לוועדה.

יעקב מרגי: להודיע לנו.

יעקב מרגי: זה מה שביקשנו קודם.

ישי דון יחיא: מאה אחוז.

יעקב מרגי: כל האנרגיה שהוצאתי בדיון הקודם לא עזרה לי.

יעקב מרגי: לפי החיוך המוסתר קיבלת את ההערה שלי.

ישי דון יחיא: אני מקבל את ההערה.

יעקב מרגי: אז להבא לפני הדיונים תעשו שיעורי בית, עם כל הכבוד.

יעקב מרגי: אנחנו מפנים זמן יקר של הוועדה הזאת, אנחנו משקיעים דיון אחד בשבוע.

יעקב מרגי: החוק הזה חשוב גם לצרכנים, גם לחברות התעופה, גם למשק הישראלי.

יעקב מרגי: אנחנו מתעכבים כבר שלושה שבועות בחוק, שתאמינו לי, אם הוא היה מוגש כמו שצריך – אני לא בא אליכם בטענות – אני הייתי מושיב יחד איתך את היועצת המשפטית של משרד התחבורה.

יעקב מרגי: עם כל הכבוד, משרד התחבורה הוא הריבון.

יעקב מרגי: זה דמי רצינות שיבואו יחד איתכם וידעו איך החקיקה נעשית פה בכנסת, יש תהליכי עבודה פה.

יעקב מרגי: אני לא אמור לחנוך אתכם.

יעקב מרגי: זה זמן יקר.

יעקב מרגי: לפעמים עיכוב כזה זה עוד שבוע.

יעקב מרגי: אז אתם מבקשים להוריד אותו.

בועז טופורובסקי: כן, בטח.

יבגני סובה: זה בגלל הקושי הטכנולוגי שאין תוכנות שעושות - -

יעקב מרגי: לא.

יעקב מרגי: לעיתים המדד הוא שלילי.

יעקב מרגי: מה תעשה?

יבגני סובה: זה לא קשור למדד.

יבגני סובה: אני שמעתי שחברות תעופה טוענות שבשביל להחזיר את הכסף יש להן בעיה כי הן צריכות להכניס שינויים לתוכנה ואז בגלל חצי אחוז זה יכול ליצור בלגן.

יבגני סובה: זאת טענה נכונה?

ישי דון יחיא: זה מה שחברות התעופה טוענות, ואנחנו מקבלים את הטענה.

בועז טופורובסקי: זה גם נכון.

בועז טופורובסקי: זאת בעיה תפעולית.

יבגני סובה: אז איך אפשר לפתור את זה?

יעקב מרגי: אז למה לנו אתה אומר - - -

יבגני סובה: אולי צריך להעביר את זה לוועדת המדע והטכנולוגיה?

יעקב מרגי: - - - התירוץ של מדד שלילי.

יבגני סובה: - - - אפשר לשמוע את חברות התעופה?

יבגני סובה: אולי חברות התעופה יגידו אם יש בעיה או לא.

ישי דון יחיא: לא, זה רק לגבי השבת התמורה, אדוני.

יבגני סובה: שהנציגים של החברות יגידו לנו מה בדיוק הבעיה.

בועז טופורובסקי: יגידו לו לקחת זיכוי לשלוש שנים - - -

ישי דון יחיא: לעניין השובר – אדם יכול לא לקבל את השובר.

יבגני סובה: אנחנו מדברים על השבת כספים, לא שובר.

יבגני סובה: נציגים של החברות, יש לכם תשובה לזה?

יבגני סובה: זאת באמת בעיה טכנולוגית או שזה עוד ניסיון לגנוב כמה דולרים?

יעקב מרגי: אם היינו בתקופות של מדדים יותר גבוהים, אפילו קצת יותר גבוהים מאשר עכשיו, הייתי מתעכב.

יעקב מרגי: זה סתם מעכב.

יעקב מרגי: הצר לא שווה בנזק המלך.

יבגני סובה: אבל זאת זכותו של הצרכן.

יעקב מרגי: זה מכשול פה.

יבגני סובה: אבל אם אתה מעכב את הכסף במשך שישה חודשים - -

יעקב מרגי: זה עלול לפגוע בצרכן ולעכב את הטיפול בצרכן.

יעקב מרגי: אני מאמין להערה של חברות התעופה.

יעקב מרגי: אני יכול להגיד להן להיות פרפקציוניסטים וללכת לחברת תוכנה לתקן את זה, ואז ניפגש בעוד שנה.

יבגני סובה: אתה רוצה לבטל את זה לגמרי?

תמר זנדברג: אפשר אולי לדעת מה המשמעות?

תמר זנדברג: כי לצרכן זה אולי 1.30 שקל אבל לחברת התעופה זה יכול להיות הרבה.

יעקב מרגי: לא, אם המדד שלילי לצרכן - -

תמר זנדברג: בסדר, אם המדד שלילי.

תמר זנדברג: יש גם הצמדה.

ישי דון יחיא: אני לא עורך דין, אבל אני כלכלן, ובזה אני דווקא טוב.

ישי דון יחיא: מכיוון שהחובה היא תוך 90 יום אז כך או אחרת המדד הוא של שלושה חודשים, ולכן לא מדובר בסכומים משמעותיים.

ישי דון יחיא: העניין הוא שזה הימור – זה יכול להיות לטובת הצרכן, זה יכול להיות נגדו.

יעקב מרגי: ינצלו את משבר הקורונה לנדיבות שלנו על 0.003.

ישי דון יחיא: מכיוון שחברות התעופה העלו את הקושי שלא היינו מודעים לו במועד הכתיבה המקורי - -

יעקב מרגי: אני יכול להבין.

יעקב מרגי: תודה, מיצינו.

יעקב מרגי: בועז?

בועז טופורובסקי: אני מסכים עם הקושי.

בועז טופורובסקי: 90 יום זה באמת בטל בשישים אבל אם הם לוקחים שובר זיכוי לשלוש שנים - -

ישי דון יחיא: זה לא רלוונטי לשובר הזיכוי.

ישי דון יחיא: בן אדם יכול לבחור לא לקחת שובר זיכוי.

יעקב מרגי: רבותיי, זאת הוראת שעה ורק לתקופה של המגבלה.

בועז טופורובסקי: מאה אחוז.

יעקב מרגי: תאמרי מה הורדנו.

רננה שחר: הורדנו את פסקה (5) – הוספת סעיף 20א שמסומנת אצלכם כפסקה (9).

יעקב מרגי: יפה.

יעקב מרגי: ממשיכים בהקראה.

רננה שחר: סעיף 2 - תחולת חוק שירותי תעופה (פיצוי וסיוע בשל ביטול טיסה או שינוי בתנאיה) על טיסות שמועד ההמראה הנקוב בכרטיס הטיסה קדם לתקופה הקובעת התקופה הקרובה – אני מזכירה – היא תהיה מיום פרסום החוק או ממועד אחר שהוועדה תחליט.

יעקב מרגי: פה תקריאי לאט כי פה יש לנו עניין להבהיר דברים.

יעקב מרגי: ה"על אף האמור" הבא בא לסייע להבין את (1), (2)?

רננה שחר: לא.

יעקב מרגי: אז נעצור ותסבירי לנו.

רננה שחר: הוראת השעה תחול פרוספקטיבית, קדימה, מהיום שזה יפורסם.

רננה שחר: אבל, קודם כול, יצטרכו לטיסות שמועד ההמראה שלהם היא פסקה (2) – מ-1 במרס ואילך, שזה קל להבין; והנתון היה שבתקופה הזאת אנחנו רואים שביטול הטיסות והירידה בביקושים כבר חרגה.

רננה שחר: אני אזכיר, אדוני:

רננה שחר: בסוף פברואר זה התחיל עם סין - -

הילה שי וזאן: התחיל עוד קודם.

רננה שחר: אבל מבחינת ישראל זה התחיל עם הטיסות לסין.

רננה שחר: הן היו הראשונות שהוטלה חובת בידוד בית על החוזרים מסין, ואז ירדו הביקושים לטיסות לסין.

רננה שחר: אחר כך היו עוד יעדים, כמו תאילנד – ירדו הביקושים ליעדים האלה.

רננה שחר: אחר כך הנוסעים הבינו שזה כבר הולך להיות בכל אירופה, ובמרס אפשר לראות ירידת ביקושים רוחבית.

רננה שחר: אז אנחנו רוצים להגיד שהוראת השעה תחול גם על טיסות שהתחילו ב-1 במרס - -

יעקב מרגי: זה שאת מקדימה זה בא לעזור לצרכן.

יעקב מרגי: אני רוצה להבין.

יעקב מרגי: לפי קדם ההסבר שהיא נתנה זה אומר שככל שמקדימים את התאריך - -

ישי דון יחיא: לא, לא.

יעקב מרגי: ככה הבנתי, אלא אם כן זאת לא הייתה הכוונה.

רננה שחר: הטיסות האלה הן טיסות שחברות התעופה יוכלו להציע עליהן את העסקה של השובר.

רננה שחר: בסופו של דבר – כן, אדוני מיטיב עם הצרכן.

רננה שחר: אני גם רוצה לומר את זה באופן כללי: אדוני מיטיב עם הנוסע - -

יעקב מרגי: איך היא הציגה את זה.

יעקב מרגי: אם היה לי זמן הייתי עושה לכם חידה במתמטיקה ומבנה לכם את המחשבה ולא הייתם מגיעים לפתרון.

יעקב מרגי: זה כמעט הבניית מחשבה.

יעקב מרגי: תסבירי את זה שוב.

יעקב מרגי: אני אומר לך, באתי לתקוף את הסעיף הזה, ואני מקשיב לך.

רננה שחר: יש לנו באג מאוד גדול מאוד של טיסות שבוטלו.

ישי דון יחיא: כל הוראת השעה הזאת עוסקת בסיטואציה שנוצרה בגלל הקורונה.

ישי דון יחיא: אנחנו מדברים מתי הוראת השעה על כל המרכיבים שלה שמנינו – תחול.

ישי דון יחיא: אנחנו אומרים שהיא תחול באופן גורף על כל היעדים החל ב-1 במרס, ואנחנו מדברים על כך שהיא תחול על טיסות מיעדים ספציפיים בתאריכים מוקדמים יותר.

ישי דון יחיא: אני מזכיר שהסגירה של ענף התעופה הייתה הדרגתית.

ישי דון יחיא: מ-1 במרס אנחנו רואים הידרדרות מוחלטת בתנועה.

ישי דון יחיא: זה בעצם היה המועד שאיטליה נסגרה - -

יעקב מרגי: אתה רוצה לעשות סייגים לטיסות?

יעקב מרגי: אתה לא תצא מזה.

ישי דון יחיא: הסייגים מאוד ברורים.

יעקב מרגי: מה?

ישי דון יחיא: נגיד, טיסות לסין, כמו שרננה ציינה.

יעקב מרגי: נתחיל מהקשה לקל או מהקל לכבד.

יעקב מרגי: מתי הייתה סגירה הרמטית?

רננה שחר: ב-10 במרס.

רננה שחר: ב-10 במרס נכנסה חובת בידוד לכל החוזרים מכל היעדים.

יעקב מרגי: מפברואר עד 10 במרס מה היה?

יעקב מרגי: או מ-1 במרס מה היה?

רננה שחר: מ-1 במרס כבר היו ביטולי ביקושים.

רננה שחר: הנוסעים כבר לא האמינו, הם כבר הבינו שזה משתולל וביטלו הכול.

רננה שחר: מ-1 במרס אנשים הבינו שזה לא יהיה רק תאילנד ורק איטליה אלא יהיה הכול.

רננה שחר: הפסיקו להזמין כרטיסים וביטלו את הטיסות שלהם בלי קשר ליעדים.

רננה שחר: זה ב-1 במרס.

רננה שחר: רואים השפעה מאוד רחבה.

הילה שי וזאן: צריך להחזיר לו את הכסף.

רננה שחר: בעולם הקודם אם זה ביטול על-ידי הלקוח זה תלוי עסקה רכשת.

רננה שחר: אם רכשת refundable, כלומר שאפשר להחזיר לך, אז צריך להחזיר; אם רכשת בלי יכולת החזרה אתה לא מקבל את הכסף.

יעקב מרגי: ובהוראת השעה אני מתייחס לזה?

רננה שחר: זה אותו דבר.

רננה שחר: אנחנו לא שינינו את זה, אם זאת השאלה.

הילה שי וזאן: אז את מיטיבה עם חברות התעופה, לא עם הצרכן.

יעקב מרגי: אז לא משנה.

יעקב מרגי: הדין שחל על אופי הכרטיס נשאר אותו דבר.

רננה שחר: כן, זה כמו שקנית בעצמך.

יעקב מרגי: אז למה את רוצה שנחיל זאת מ-1 במרס ולא מ-10 במרס?

ישי דון יחיא: כי ב-1 במרס הייתה חובת בידוד לשבים מאיטליה, ואז הייתה מסיבת עיתונאים ומשרד הבריאות יצא בהנחיה שהוא ממליץ לנוסעים שלא לנסוע.

ישי דון יחיא: עוד לא היה צו בידוד בתוקף, הייתה אמירה במסיבת עיתונאים.

יעקב מרגי: לכל היעדים בחו"ל?

ישי דון יחיא: כן.

ישי דון יחיא: יש לנו נתונים שתומכים בכך שהתחילה התרסקות במספר הנוסעים ובמספר הטיסות.

יעקב מרגי: ניתן להבין.

יעקב מרגי: אם זה כפי שאתה אומר ניתן להבין.

הילה שי וזאן: אדוני היושב-ראש, אני רוצה לומר - -

יעקב מרגי: אני לא - - - את הדיון באמירה שלי.

יעקב מרגי: אנטאנס, רצית להגיד משהו.

אנטאנס שחאדה: רק להבין אם ב-1 במרס או ב-10 במרס.

יעקב מרגי: אז הסברנו.

יעקב מרגי: בבקשה, הילה.

יעקב מרגי: ברור.

הילה שי וזאן: אבל, לדעתי, אכן יש מקום להחיל את זה מ-1 במרס כי לפני כן - -

יעקב מרגי: זה היה כאוס אחד גדול.

הילה שי וזאן: לא צריך רק את הסגירה ההרמטית הדקלרטיבית.

רננה שחר: אבל זה כן גם לטובת הצרכן.

יעקב מרגי: איך?

הילה שי וזאן: טובת הצרכן נשארת כשהייתה.

הילה שי וזאן: את לא מיטיבה את טובת הצרכן.

רננה שחר: צרכן שקנה כרטיס למועדים האלה – אם הוא קיבל את הכסף שלו חזרה הוא מחוץ למשחק; אם הוא עדיין לא קיבל את הכסף חזרה זה אומר שחברת התעופה - -

יעקב מרגי: גברתי, אני שאלתי בעניין הדין על הכרטיסים האלה או האלה.

יעקב מרגי: ענית לי תשובה חד-משמעית שזה לא טובת הצרכן.

ישי דון יחיא: אדוני, אני לא רוצה להיכנס לפרשנויות לטובת מה.

ישי דון יחיא: ההצעה שלנו היא שהוראת השעה, בין היא לטובת הצרכן בין לאו – תחול.

יעקב מרגי: ברור.

יעקב מרגי: מיצינו.

בועז טופורובסקי: מה היום תחילתה של הוראת השעה?

יעקב מרגי: תמר, בבקשה.

תמר זנדברג: זה עולם הפוך.

תמר זנדברג: זה שכבר הפסקנו להתחשב פה בטובת הצרכן - -

יעקב מרגי: לא.

יעקב מרגי: התנצלנו.

יעקב מרגי: ישבנו פה שלושה שבועות ואנחנו עושים ככה, מתנצלים - -

הילה שי וזאן: נכנסת פה באמצע הדיון.

הילה שי וזאן: זה לא נכון.

תמר זנדברג: אני מבינה.

תמר זנדברג: אני אומרת שוב – הצעת החוק הזאת היא מראש עולם הפוך.

תמר זנדברג: אנחנו מנסים לצמצם נזקים, זאת המטרה פה.

תמר זנדברג: זה שהיא לרעת הצרכן זה ברור כי בעולם הקודם - -

הילה שי וזאן: זה ממש לא ברור.

הילה שי וזאן: אין לנו שום יתרון בזה שהם יקרסו.

תמר זנדברג: ברשותך, אפשר להגיד משפט?

תמר זנדברג: תודה.

תמר זנדברג: לדעתי, הצעת החוק הזאת היא חד-משמעית לא לטובת הצרכן.

יעקב מרגי: היא לא צרכנית.

תמר זנדברג: - - - היא לוקחת הצעת חוק צרכנית והופכת אותה לטובת חברות התעופה.

יעקב מרגי: ברור, ברור.

תמר זנדברג: לעניין הנושא של 1 במרס.

תמר זנדברג: הצרכן שחי בעולם הקודם לא ידע.

תמר זנדברג: היה כאוס לחברות התעופה, היה כאוס למשק, היה כאוס לעולם והיה כאוס לצרכן.

תמר זנדברג: אותו צרכן שב-1 במרס, ב-2 במרס, ב-10 במרס היה לו כרטיס, והוא קנה אותו refundable – אולי הוא שילם על זה יותר אבל הוא ידע שהוא חי בעולם מסוים.

תמר זנדברג: העולם השתנה לרעתו מ-10 במרס, מ-17 במרס, לאורך אפריל – הוא השתנה אחרי הרבה זמן.

תמר זנדברג: אנחנו עכשיו הולכים רטרואקטיבית ומחילים את העולם שידוע לנו היום, עולם שאין ספק - חברות תעופה קורסות, ואין טיסות, ומחילים אותו רטרואקטיבית על תקופת הכאוס שהייתה לצרכן לא פחות - - - כי אנחנו מסתכלים מהזווית של האדם.

תמר זנדברג: אז נשאלת השאלה – אנחנו כבר בעולם שאנחנו מצילים חברות תעופה ונכנס כסף ממשלתי והכול בסדר, כולל החוק הזה שמתקן לתקופת הכאוס.

תמר זנדברג: למה לא לתת לו - - - בעשרה ימים - -

יעקב מרגי: תמר, את יודעת למה נתתי לך את זה?

יעקב מרגי: כי אנחנו השקענו דיון מקדים - -

תמר זנדברג: אני מדברת עכשיו רק על הנושא הזה של 1 במרס או 10 במרס.

תמר זנדברג: כל העולם ברור לי.

תמר זנדברג: אני לא מסכימה איתו אבל הוא ברור.

יעקב מרגי: אילוץ, כורח.

יעקב מרגי: אני לא רוצה לומר, שלא יגונה.

יעקב מרגי: אני משאיר את זה על עצמי.

תמר זנדברג: אבל לפחות ניתן בעשרת הימים האלה כי ניכנס לנעליים של הצרכן באותם ימים.

תמר זנדברג: כל החוק ברור אבל אני אומרת שלפחות נציל - -

יעקב מרגי: לפני שנכריע כן או לא - -

תמר זנדברג: וגם שם זה הרבה ביקושים.

יעקב מרגי: חייבים לומר שגם אני, שאני לא בדרך כלל צרכן של המרקע – חיכיתי כל יום למסיבת העיתונאים ב-20:00 בערב.

יעקב מרגי: חיכיתי למוצא פי גדולי ישראל.

יבגני סובה: תדייק בעובדות, אדוני היושב-ראש.

יעקב מרגי: כולנו חיכינו.

יעקב מרגי: אומר פה ידידי ישי שמשרד הבריאות כבר המליץ לבטל, והתחיל כאוס.

יעקב מרגי: וזה בסך הכול עשרה ימים.

יעקב מרגי: יש מקום - -

תמר זנדברג: אבל אלה כרטיסים שנקנו לפני כן.

יעקב מרגי: אני לא מתווכח איתך.

יעקב מרגי: שמענו את הטענה – נכון, צודקת, מסכים איתך.

יעקב מרגי: אם אנחנו כבר עוסקים ובאמת רוצים – וזה בקטנות פה ושם – אם לא הייתה חקיקה הייתי מעז לומר את זה בצורה ברורה יותר.

יעקב מרגי: אף אחד לא הולך עם זכוכית מגדלת.

יעקב מרגי: אני רואה את המשפחה שלי שתכננו לצאת והם רק מחכים שיביאו להם את הצ'ק.

יעקב מרגי: עוד יום, עוד יומיים, עוד עשרה ימים, 90 יום – ממתי?

יעקב מרגי: אבל מה שיוכרע פה בין חברי הכנסת - -

תמר זנדברג: - - - גדול מאוד של אנשים שבתמימות נפלו עליהם השמים.

רננה שחר: הם לא קנו באותו יום.

יעקב מרגי: אל תגידי.

יעקב מרגי: כשאני אומר לך לא לומר אל תגידי.

יבגני סובה: אפשר לומר משפט אחד?

יעקב מרגי: לא.

יעקב מרגי: שחרר.

יבגני סובה: אנחנו באופוזיציה.

יעקב מרגי: מה שיוכרע פה בין חברי הכנסת – לי אין בעיה, אני לא הולך לעמוד על קוצו של יו"ד.

יעקב מרגי: אני מוכן שזה יהיה 1 במרס ולא 10 במרס.

יעקב מרגי: מה שיוכרע בין חברי הכנסת זה מה שיהיה מוסכם.

יעקב מרגי: אין לי בעיה ללכת עם רת"א על 1 במרס ולא על 10 במרס בגלל ההוויה הכאוטית הזאת.

יעקב מרגי: יבגני, דעתך.

יעקב מרגי: תמר אמרה את דעתה.

יבגני סובה: בהמשך לדבריה של חברת הכנסת זנדברג אני רוצה להגיד שאנחנו יושבים וטובת הצרכן היא הדבר שמנחה אותנו.

יבגני סובה: אני כמוך גם מאוכזב שהמדינה לא השקיעה בסיוע לחברות התעופה כמו שעשו במדינות אחרות.

יבגני סובה: הטענה הזאת נשמעה לא פעם בדיון, אבל אנחנו צריכים למצוא את האיזון.

יבגני סובה: לדעתי, התיקונים שהצלחנו להכניס ומכניסים לתוך החוק הזה זה האיזון הנכון - -

יעקב מרגי: הורדנו הרבה דברים.

יבגני סובה: - - בלי לבוא ולעמוד בצד של החברות כי אנחנו קודם כול עומדים לצד הצרכנים.

יבגני סובה: את מוזמנת, כמובן, להכניס את כל השינויים שאנחנו עושים פה, ולפי ההתרשמות שלי בשלושת ימי הדיונים יש אוזן קשבת לטענות ולשינויים שאנחנו מכניסים לחוק הזה.

יבגני סובה: אבל מעבר לזה צר לנו שהמדינה לא עוזרת.

יעקב מרגי: תודה.

יעקב מרגי: בועז, בבקשה.

בועז טופורובסקי: מה היום תחילת הוראת השעה?

בועז טופורובסקי: מה אנחנו מקווים שהיא תהיה?

רננה שחר: זה תלוי בוועדה.

רננה שחר: בגדול אם הוועדה תאשר והחוק יפורסם ב-15 ביולי זה היה אמור להיות 15 ביולי.

רננה שחר: זה יפורסם ב-1 באוגוסט אז ב-1 באוגוסט.

רננה שחר: כשהחוק יפורסם.

בועז טופורובסקי: אם זה יפורסם ב-1 באוגוסט אז הכי מוקדם שאנשים יקבלו את ההחזר זה 1 בספטמבר.

איתי עצמון: או שהוועדה תקבע במפורש את התאריך.

ישי דון יחיא: זה בסעיף הבא.

יעקב מרגי: הילה, בבקשה.

הילה שי וזאן: אני מסכימה עם כבוד היושב-ראש.

הילה שי וזאן: אני נאלצת לצאת להצביע.

יעקב מרגי: תמר, אם תרצי להגיש הסתייגות על התאריך – בשמחה.

יעקב מרגי: אנחנו מתקדמים בהקראה, בבקשה.

רננה שחר: בעצם אמרנו שהשבת התמורה היא במקום 21 ימים מיום ביטול הטיסה – 90 ימים.

רננה שחר: אבל פה יש לנו תחולה רטרואקטיבית – 1 במרס או 10 במרס – מה שאדוני יאשר.

רננה שחר: זאת אומרת שיש טיסות שכבר חלפו 90 ימים.

רננה שחר: אז בעצם מה שאומר סעיף (ב) הזה שזה יהיה או 30 יום מתחילת החוק או 90 ימים לפי המאוחר.

רננה שחר: זאת ההצעה.

יעקב מרגי: ברור ומובן.

יעקב מרגי: יש הערות?

יבגני סובה: דיברתם על עיכוב של 12 שעות בטיסה?

רננה שחר: ירדנו מזה.

יעקב מרגי: זה ירד.

יבגני סובה: מצוין.

יעקב מרגי: אני לא הבנתי את ה"או, או".

יעקב מרגי: בתלמוד אין התפלפלות כזאת עם הקמת הוועדה.

יעקב מרגי: הוועדה הוקמה, נקודה.

יעקב מרגי: מה?

רננה שחר: אנחנו מאוד נכווינו, אדוני.

יעקב מרגי: גברתי, אני אסביר לך.

יעקב מרגי: אני מרגיש שנולדתי בכנסת.

יעקב מרגי: אבל גם מי שאין לו פרקטיקה לאורך כמה קדנציות, חברי הכנסת החדשים, הרגישו על בשרם.

יעקב מרגי: גם כשלא הייתה ועדה הממשלה ידעה להעביר את זה לוועדה הזמנית שקיימת בכנסת.

יעקב מרגי: אם זה כל כך חשוב לשר הייעודי – אני אגיד לך מה היה – אני הייתי יושב-ראש ועדת חינוך בכנסת ה-20 והיינו צריכים לאשר חוק קטן שהוא אפילו לא מכה בכנף, במושגים של תעופה, לעומת החוק הזה: אישור תשלומי הורים למוסדות החינוך.

יעקב מרגי: היום לא נעים להגיד לך מה החובה שנשארה מזה, כמו דקת הדומייה.

יעקב מרגי: בכנסת ה-21 הקימו ועדת חינוך לא זמנית כמו ועדת כספים.

יעקב מרגי: התעליתי על גפני – הוא זמני ואני הייתי קבוע.

יעקב מרגי: אז תורידי את זה, נקודה.

יעקב מרגי: אל תנסי להסביר את זה.

יעקב מרגי: יש כללי עבודה של הפרלמנט, יש תקנון כנסת.

יעקב מרגי: אז לא צריך להתפלפל בחוק.

יעקב מרגי: אני יכול לתת לך נקודת זכות שסוף-סוף אני רואה בהליך העבודה שריון של כל הקצוות.

יעקב מרגי: הלוואי שבכל הסעיפים היינו מדקדקים על כל מיני אפשרויות היפותטיות כאלה.

יעקב מרגי: נגמר.

יעקב מרגי: קיבלת גם מחמאה, גם הערה.

יעקב מרגי: יש התייחסות למה שקראנו?

דן פוגלמן: רק להבין, אדוני, מה הסיכום של אדוני לסעיף הקודם (ב)?

יעקב מרגי: אתה חוזר כל הזמן?

דן פוגלמן: לא הבנו את הסיכום.

יעקב מרגי: לא היו הערות.

יעקב מרגי: זאת עבירה על החוק לנסוע ברברס.

יעקב מרגי: היועץ המשפטי של הוועדה, בבקשה.

איתי עצמון: אני רוצה להסב את תשומת הלב לעניין הארכת התקופה.

איתי עצמון: מה שמוצע כאן הוא שהצו שיובא לאישור ועדת הכלכלה להאריך את התקופה הקובעת יוכל לקבוע רק הארכה של חודש בכל פעם.

איתי עצמון: השאלה אם לא כדאי להשאיר את שיקול הדעת לוועדה לאיזו תקופה להאריך.

איתי עצמון: כלומר לכתוב: "ניתן יהיה להאריך לתקופות נוספות, ובלבד שסך כול התקופות לא יעלה על תשעה חודשים".

איתי עצמון: יכול להיות שהוועדה תחליט שצריך 15 יום, יכול להיות שהיא תחליט שצריך 45 יום.

איתי עצמון: אבל אני לא בעד לקבוע את זה כל כך חד לחודש.

רננה שחר: אנחנו מסכימים להערה, אדוני.

יעקב מרגי: נראה לכם, רת"א?

רננה שחר: כן.

יעקב מרגי: יש התייחסויות לתיקון שהקראנו?

יעקב מרגי: חושבים שזאת הערה חשובה.

יעקב מרגי: מאחר שבעוד תשע דקות יפנו אותנו מכאן האם יש בזום מישהו שרוצה להתייחס לפני שאני מסכם מה יהיה בדיון הבא?

רננה שחר: אני לא בטוחה שקיבלנו הנחיה חד-משמעית של הוועדה האם אתם מעוניינים שבשובר הטיסה יהיה כתוב שניתן להעביר אותו.

יעקב מרגי: אמרנו זאת חד-משמעית.

רננה שחר: הדבר השני היה שהוא לכל השירותים של חברת התעופה.

איתי עצמון: זה נאמר בצורה חד-משמעית.

איתי עצמון: אני אפילו שאלתי והיושב-ראש השיב.

יעקב מרגי: התעקשנו שזה יהיה.

רננה שחר: מאה אחוז.

יעקב מרגי: טוב ששאלת כי שמתי לב שלא התייחסת להבהרה.

יעקב מרגי: לא היית קשובה באותו רגע, ועכשיו שאלת את זה.

יעקב מרגי: כל הכבוד.

איתי עצמון: אדוני, יש נקודה חשובה שאנחנו רוצים להעיר לגבי החזר הסכום לאחר תום תקופת השובר.

נעמה דניאל: פשוט עברנו שוב על ההנחיות האירופיות, ואנחנו רואים מהן זה שבאירופה נקבע שההחזר יהיה אוטומטי.

נעמה דניאל: כותבים שהמוביל צריך להחזיר אוטומטית את הסכום של השובר מיד עם תום הפקיעה שלו.

יעקב מרגי: ומה אנחנו קבענו?

נעמה דניאל: הוועדה ביקשה לקבוע שהנוסע יצטרך לפנות לחברת התעופה.

יעקב מרגי: בסדר.

יעקב מרגי: לא רק בנושא הזה אנחנו לא נצמדים לאיחוד האירופי, אלא בהרבה דברים.

איתי עצמון: אפשר עוד לשקול את העניין הזה.

יעקב מרגי: אם לא תגיעו להסכמה אני לא פותח את זה כי מיצינו, אבל אם תגיעו להסכמה - -

איתי עצמון: רק רצינו להסב את תשומת הלב - - -

יבגני סובה: יש בזה גם היגיון למרות שאמרתי שזה 21 יום, אבל אם חברת התעופה מנפיקה שובר אז מן הסתם יש לכם כבר נתונים של הנוסע שהשובר שייך לו.

יבגני סובה: כלומר מבחינה טכנית אפשר להכניס שיש סוג של תזכורת שברגע שפג התוקף של השובר הזה תהיה פנייה אוטומטית.

יבגני סובה: אני לא יודע, צריך לשמוע את הנציגים של החברה, לא רק אל-על.

יבגני סובה: בזה פותרים את הבעיה.

יבגני סובה: אתה לא יכול להנפיק שובר בלי שאתה יודע למי אתה מנפיק, נכון?

יבגני סובה: אני פונה לאל-על.

יבגני סובה: נכון?

קריאה: נכון.

יבגני סובה: אם הנפקת שובר אתה יודע את הפרטים של הבן אדם אז שים לך תזכורת בתוך תוכנה או משהו כזה שהדבר הזה יצלצל לך בעוד שנה.

יעקב מרגי: אבל חתכנו את זה.

יעקב מרגי: למה אתה מעלה את זה?

יבגני סובה: כן, אבל - - -

יעקב מרגי: חתכנו את זה והבהרנו את זה לצד המחמיר.

יעקב מרגי: אתה לא פותח את זה.

יבגני סובה: בסדר גמור.

יעקב מרגי: רבותיי, תודה.

יעקב מרגי: אני חוזר על סדרי הדיון.

יעקב מרגי: בימים הבאים עד הדיון הבא אני מבקש להגיע לנוסח, כולל כל התיקונים שדיברנו והסכמנו עליהם.

יעקב מרגי: אנחנו נעבור על הנוסח בהקראה – לא רק על התיקונים – מכיוון שאנחנו לא רוצים לפספס כלום.

יעקב מרגי: נפתח להערות אם זה לא יהיה תואם את מה שסוכם.

יעקב מרגי: לא פותחים מחדש את כל הדיון.

יעקב מרגי: ונגיע להצבעות בדיון הבא.

רננה שחר: תודה רבה, אדוני.

יעקב מרגי: תודה רבה לכם.

יעקב מרגי: הישיבה נעולה.